
转讜住驻讜转





	讜注诇 讛讞诇讛 砖谞讟诪讗转 诇讗 讬讝讬讝谞讛 诪诪拽讜诪讛. 驻专砖''讬 讚诇诪讗讬 讞讝讬 讗讬 诇讗讻讬诇讛 讛讗 讟诪讗讛 讛讬讗 讗讬 诇讛住拽讛 转讞转 转讘砖讬诇讜 讗讬谉 砖讜专驻讬谉 拽讚砖讬诐 讘讬''讟 讜讻''转 讬专讬爪谞讛 诇驻谞讬 讻诇讘讜 讻讚讗诪专讬谞谉 讘驻住讞讬诐 (讚祝 诇讘. 讜砖诐) 讙讘讬 转专讜诪转 讞诪抓 讜诪专讬爪讛 诇驻谞讬 讻诇讘讜 讜讬''诇 讚谞转讬谞讛 诇讻诇讘讜 讗注''讙 讚讗讬谉 讻讗谉 砖讜诐 讟讜专讞 讝讛讜 讘讬注讜专讜 讜讻砖诐 砖讗讬谉 砖讜专驻讬谉 讻讱 讗讬谉 诪讘注专讬诐 讚专讞诪谞讗 讗讞砖讘讛 诇讛讘注专转讜 讗注''讙 讚讛讜讬 诇爪讜专讱 讻讚讗诪专 讗讬谉 诪讚诇讬拽讬谉 讘砖诪谉 砖专驻讛 讘讬讜''讟 讜讗注''驻 砖讛讜讗 爪讜专讱 讬讜''讟 诇讛讚诇讬拽 诇爪讜专讱 讗讻讬诇讛 讜拽砖讛 讚讛讗 讚讗讬谉 砖讜专驻讬谉 拽讚砖讬诐 讘讬讜''讟 讛讬讬谞讜 讟注诪讗 诪砖讜诐 讟讜专讞 诪诇讗讻讛 诇注砖讜转 讗砖 讜诇注住讜拽 讘砖专讬驻转讜 讗讘诇 讛讻讗 讻砖谞讜转谉 讛讞诇讛 诇驻谞讬 讻诇讘讜 讗讬谉 讻讗谉 砖讜诐 讟讜专讞 诪诇讗讻讛 诇讻谉 谞''诇 讚诇讻讱 讗讬谉 谞讜转谞讛 诇驻谞讬 讻诇讘讜 诪砖讜诐 讚诪爪讜转讛 讘砖专驻讛 讻讚讗诪专 讘砖讘转 (讚祝 讻讛.) 讻砖诐 砖诪爪讜讛 诇砖专讜祝 讛拽讚砖讬诐 砖谞讟诪讗讜 讻讱 诪爪讜讛 诇砖专讜祝 讗转 讛转专讜诪讛 砖谞讟诪讗转 讗讘诇 讙讘讬 转专讜诪转 讞诪抓 讚拽讗诪专 诪专讬爪讛 诇驻谞讬 讻诇讘讜 诇讗 诪讬讬专讬 讻砖谞讟诪讗讛 讗诇讗 诪砖讜诐 讘讬注讜专 讞诪抓 讜诇讻讱 讗讬谞讛 爪专讬讻讛 砖专讬驻讛 讜讻谉 诪砖诪注 讘转诪讜专讛 (讚祝 诇讙:) 讚讞砖讬讘 诇讛 诇转专讜诪讛 讟诪讗讛 讘讛讚讬 讛谞砖专驻讬谉 讜拽讗诪专 讛谞砖专驻讬谉 诇讗 讬拽讘专讜 讜诪''诪 拽砖讛 讚讛讬讻讬 诪讚诪讛 转专讜诪讛 诇拽讚砖讬诐 诇诪讬诪专 砖讗讬谉 砖讜专驻讬谉 转专讜诪讛 讘讬讜''讟 讗讬诪讗 砖讗谞讬 砖专讬驻转 拽讚砖讬诐 讚诇讬转 讘讛讜 爪讜专讱 讛讚讬讜讟 讻诇诇 诇讻讱 讗讬谉 砖讜专驻讬谉 讗讘诇 转专讜诪讛 讚爪讜专讱 讛讚讬讜讟 诇讛住讬拽 转讞转 转讘砖讬诇讜 讗讬诪讗 讬砖专驻谞讜 讘讬''讟 转讞转 转讘砖讬诇讜 讚讛讗 讗讬讻讗 爪讜专讱 讗讜讻诇 谞驻砖 讜转讬专抓 专讘讬谞讜 讬爪讞拽 讚转讞转 转讘砖讬诇讜 讛讜讗讬诇 讜讗讬转 讘讬讛 谞诪讬 爪讜专讱 讙讘讜讛 讘讟诇 诇讬讛 爪讜专讱 讛讚讬讜讟 讗爪诇 爪讜专讱 讙讘讜讛 讜讛讜讬 讻讗讬诇讜 讻讜诇讜 砖诇 讙讘讜讛 讜专讗讬讛 诪讚诇注讬诇 (讚祝 讬讟.) 讚讗诪专讬谞谉 谞讚专讬诐 讜谞讚讘讜转 讗讬谉 拽专讘讬谉 讘讬讜''讟 讜讗驻讬诇讜 砖诇诪讬诐 讜讗诪讗讬 讜讛讗 砖诇诪讬诐 爪讜专讱 讛讚讬讜讟 讗讬转 讘讛讜 讗诇讗 讜讚讗讬 讘讟讬诇 诇讬讛 讞诇拽讜 讗爪诇 讞诇拽 讙讘讜讛 讜讛讜讬 讻讗讬诇讜 讻讜诇诐 诇讙讘讜讛 讛讻讗 谞诪讬 讙讘讬 转专讜诪讛 谞讬诪讗 讛讻讬 讜拽砖讛 诇驻讬 讝讛 讚讗''讻 爪诇讬讬转 驻住讞讬诐 讛讬讻讬 讚讞讬讗 讬''讟 讛讗 讗讬转 讘讬讛 爪讜专讱 讙讘讜讛 讻讬 讗诐 爪诇讬 讗砖 讜讗诪讗讬 诇讗 讘讟讬诇 诇讬讛 讗爪诇 诪爪讜转 讙讘讜讛 讗转 诪讛 砖讬砖 诇讛讚讬讜讟 讗诇讗 讜讚讗讬 讬''诇 讚讗讬谉 拽讜砖讬讗 诪讟注诐 讝讛 讚诪爪讜转 讙讘讜讛 诇讗 讘讟诇讛 讞诇拽 讚讛讚讬讜讟 讜讙讘讬 砖诇诪讬诐 砖讗谞讬 讚注讬拽专 讛拽专讘讛 讘砖讘讬诇 讙讘讜讛 讜讻讛谞讬诐 讜讘注诇讬诐 诪砖诇 讙讘讜讛 拽讗 讝讻讜 讜诪讛 砖讗讬谉 砖讜专驻讬谉 讗转 讛转专讜诪讜转 讛讬讬谞讜 讙讝专讛 转专讜诪讛 讗讟讜 拽讚砖讬诐.: [讘讘讛诪转 拽讚砖讬诐. 讜专讘讬 讟专驻讜谉 砖讛讬讛 诪住讜驻拽 讚住''讚 讚砖专讬 诪砖讜诐 讘讝讬讜谉 拽讚砖讬诐]. 转''讬: 讙专讬驻转 





专讘讬谞讜 讞谞谞讗诇

专' 讗诪讬 讛讜讛 专讜讗讛 诪讜诪讬谉 诪注讬讜"讟 讜诇诪讞专 讘讬讜"讟 讛讜讛 砖讜讗诇讜 讗讬讱 谞驻诇 讘讜 诪讜诐 讜讻谉 专讘讛 讛讜讛 讞讬讬祝 讘注讬讜"讟 讜讗讬讬转讜 诇讬讛 讘讻讜专 诇讘拽专讜 讚诇讬 专讬砖讬讛 讜讞讝讗 诇诪讜诪讗 讜讗诪专 诇讬讛 讝讬诇 讛讗讬讚谞讗 讜转讗 诇诪讞专 讗转讗 诇诪讞专 讗"诇 讗讬讱 谞驻诇 讘讬讛 讛讗讬 诪讜诪讗 讗"诇 讘讻讜专 讞讝讬 砖注专讬 讚专诪讜 诪讗讞讜专讬 讚讛讜爪讗 讛讻谞讬住 专讗砖讜 讘讬谉 讛讜爪讗 诇讗讻讜诇 砖注讜专讬诐 驻专讟讬讛 讻诇讜诪专 讞转讱 讛拽讜抓 砖驻转讜 讗"诇 讜讚讬诇诪讗 讗转 讙专诪转 诇讬讛 讗"诇 诇讗 讜讙专诪讗 讚讗住讜专 诪谞讗 诇谉 讚转谞讬讗 诪讜诐 诇讗 讬讛讬讛 讘讜. 讗讬谉 诇讬 砖诇讗 讬讛讬讛 讘讜 诪讜诐 讗讘诇 讗诐 讬砖 讘讜 诪讜转专 诇讗讜讻诇讜 讘诪讜诪讜 诪谞讬讬谉 砖讗住讜专 诇讙专讜诐 诇讜 诪讜诐 砖诇讗 讬讘讬讗 讘爪拽 讜讬转谉 讘讗讝谞讜 砖诇 讙讚讬 讻讚讬 砖讬讘讜讗 讻诇讘 讜讬讟诇谞讜 转"诇 讻诇 诪讜诐 诇讗 讬讛讬讛 讘讜 诪注爪诪讜 诪讻讗谉 砖讗住讜专 诇讙专讜诐 诇讜:




诪转谞讬' 讘讛诪讛 砖诪转讛 诇讗 讬讝讬讝谞讛 诪诪拽讜诪讛 讻讜'. 诪砖谞讛 讝讜 住转诐 讛讬讗 讜拽转谞讬 诇讗 讬讝讬讝谞讛 诪诪拽讜诪讛 诇讬诪讗 转谞谉 住转诪讗 讚诇讗 讻专' 砖诪注讜谉 讚转谞谉 诪讞转讻讬谉 讗转 讛讚诇讜注讬谉 诇驻谞讬 讛讘讛诪讛 讜讗转 讛谞讘诇讛 诇驻谞讬 讛讻诇讘讬诐 讜讗诪专讬谞谉 讗驻讬' 转讬诪讗 专' 砖诪注讜谉 诪转谞讬转讬谉 讘砖诪讞讛 讘讬讜"讟 讜诪讜讚讛 专' 砖诪注讜谉 讘砖讛讬讜 讘注讬讜"讟 讘讞讬讬诐 讜诪转讜 讘讬讜"讟 砖讗住讜专讬谉 诇讟诇讟诇谉 (爪专讬讱 诇诪爪讜讗 诪拽讜诪讜) 讛谞讬讞讗 诇诪专 讘专 讗诪讬诪专 诪砖诪讬讛 讚专讘讗 讚讗诪专 诪讜讚讬 专' 砖诪注讜谉 讗诇讗 诇诪"讚 讞诇讜拽 讛讬讛 专' 砖诪注讜谉 讗驻讬诇讜 讘讘注诇讬 讞讬讬诐 砖诪转讜 讘讬讜"讟 砖诪讜转专 诇讟诇讟诇谉 讜诇讬转谞诐 诇驻谞讬 讛讻诇讘讬诐 诪讗讬 讗讬讻讗 诇诪讬诪专. 



转专讙诪讗 讝注讬专讬 诇诪砖谞转谞讜 讘讘讛诪转 拽讚砖讬诐 砖讟注讜谞讛 拽讘讜专讛 讜讗住讜专 诇讛讗讻讬诇讛 诇讻诇讘讬诐 诇驻讬讻讱 诇讗 讬讝讬讝谞讛 诪诪拽讜诪讛 讜讗诪专讬' 诪转谞讬' 谞诪讬 讚讜拽讗 讚讘讛诪转 拽讚砖讬诐 讛讬讗 讚拽转谞讬 注诇讬讛 讜注诇 讛讞诇讛 注诇讬讛 讚讜诪讬讗 讚讞诇讛 诪讛 讞诇讛 拽讚砖 讗祝 讘讛诪讛 拽讚砖 讜讚讬讬拽讬谞谉 诪讬谞讛 讟注诪讗 讚讛讬讗 讘讛诪转 拽讚砖讬诐 讛讗 讘讛诪讛 讚讞讜诇讬谉 砖诪转讛 讘讬讜"讟 诪讜转专 诇讟诇讟诇讛 讗诇讬讘讬讛 讚专' 砖诪注讜谉 讛谞讬讞讗 诇诪"讚 讞诇讜拽 讛讬讛 专' 砖诪注讜谉 讘讘"讞 砖诪转讜 砖诪讜转专 诇讟诇讟诇谉 讗诇讗 诇诪"讚 讚诪讜讚讛 讛讬讛 砖讗住讜专讬诐 诪讗讬 讗讬讻讗 诇诪讬诪专 讜讗讜拽讬诪谞讗 讘诪住讜讻谞转 诪注讬讜"讟 讜诪转讛 讘讬讜"讟 讚讻讬讜谉 讚诪住讜讻谞转 诪转讛 诪讗转诪讜诇 讘讬讜"讟 讛讬讗 讜讗驻讬诇讜 诇专"讬 讜诪转谞讬转讬谉 讘讘讛诪转 拽讚砖讬诐 讜诇驻讬讻讱 诇讗 讬讝讬讝谞讛 讛讗 讚讞讜诇讬谉 讚讘专讬 讛讻诇 砖专讬 诇讟诇讟诇讛:




诪转谞讬' 讗讬谉 谞诪谞讬谉 注诇 讛讘讛诪讛 讘转讞诇讛 讘讬讜"讟 讻讜' 讗讜拽诪' 专讘讛 讗讬谉 谞诪谞讬谉 诇驻住讜拽 诇讛 讚诪讬诐 讗讘诇 谞诪谞讬谉 注诇讬讛 讜讗讜诪专 讝讜 讻诪讜 讝讛 砖诪讻专讛 诪注专讘 讜讚诪讬 讗讜转讛 讛讘讛诪讛 讬讚讜注讬诐 讜砖讜讞讟讬诐 讜诪讞诇拽讬诐 讘诇讗 驻住讬拽转 讚诪讬诐 转谞讬讗 谞诪讬 讛讻讬 诇讗 讬讗诪专 讗讚诐 诇讞讘讬专讜 讛专讬谞讬 注诪讱 讘住诇注 讛专讬谞讬 注诪讱 讘砖转讬诐 砖谞诪爪讗 驻讜住拽 讚诪讬诐 讗诇讗 讗讜诪专 诇讜 讛专讬谞讬 诇诪讞爪讛 讗讜 诇砖诇讬砖 讗讜 诇专讘讬注 [诪转谞讬'] 讜讞讻"讗 讗讬谉 诪砖讙讬讞讬谉 讘讻祝 诪讗讝谞讬诐 讻诇 注讬拽专.





专砖讘"讗

诪转谞讬': 诪注砖讛 讜讘讗讜 讜砖讗诇讜 讗转  专' 讟专驻讜谉 注诇讬讛 讜注诇 讛讞诇讛 砖谞讟诪讗转 讜谞讻谞住 诇讘讬转 讛诪讚专砖 讜砖讗诇 讜讗诪专讜 诇讜 诇讗 讬讝讬讝谞讛  诪诪拽讜诪讛. 讜讗诐 转讗诪专 讞诇讛 砖谞讟诪讗转 讗诪讗讬 诇讗 讜讛讗 转专讜诪讛 讟诪讗讛 讘砖专讬驻讛 讜拽讬讬诪讗  诇谉 讻讘讬转 讛诇诇 讚讗诪专讬 (诇注讬诇 讘讬爪讛 讬讘, 讘) 诪转讜讱 砖讛讜转专讛 讛讘注专讛 诇爪讜专讱 讛讜转专讛 谞诪讬 砖诇讗  诇爪讜专讱, 讜诇讗 注讜讚 讗诇讗 讚砖专讬驻讛 讝讜 诇爪讜专讱 讗讜讻诇 谞驻砖 诪诪砖 讛讜讬讗 讚讛讗 讗驻砖专  诇讛住讬拽讛 转讞转 转讘砖讬诇讜, 讻讱 讛拽砖讜 讘转讜住'. 讜讗诐 转专讜诪讛 讝讜 驻讬专讜转 砖讗讬谞谉 注讜诪讚讬诐  诇砖专讬驻讛 讛谉 讻驻转 讜注讬住讛 讜讞讟讛 讜砖注讜专讬诐 讗讬谞讬 专讜讗讛 讘讝讛 拽讜砖讬讗 讚诇讗 讗诪专讜 诪转讜讱  砖讛讜转专讛 讛讘注专讛 诇爪讜专讱 讜讻讜' 讗诇讗 讘讚讘专讬诐 讛专讗讜讬讬诐 诇砖专讬驻讛 讗诇讗 砖讗讬谉 讛讛讘注专讛 讘讛诐  注讻砖讬讜 诇爪讜专讱 讻注讜砖讛 诪讚讜专讛 诇讛转讞诪诐 讻谞讙讚讛, 讗讘诇 诪讛 砖讗讬谞讜 注讜诪讚 诇砖专讬驻讛  讗驻讬诇讜 诇讟诇讟诇讜 讗住讜专 讜讗驻讬诇讜 诇讛讘注专讛 砖讬砖 讘讛 爪讜专讱. 讜诪讬讛讗 讘砖诪谉 转专讜诪讛 讬砖  诇讛拽砖讜转 讻谉 砖讛专讬 诪讚诇讬拽讛 注诇 砖诇讞谞讜. 讜讘转讜住驻讜转 转讬专爪讜 讚讙讝专讬谞谉 讛讬讻讗  讚谞讛谞讛 诪诪谞讛 讘砖注转 砖专讬驻讛 讗讟讜 讛讬讻讗 砖讗讬谞讜 谞讛谞讛 诪诪谞讛 讚讗讝 讗住讜专 诪谉 讛转讜专讛, 讜讻诪讛  驻注诪讬诐 砖诇讗 讬讛谞讛 诪诪谞讛 讜讗讝 讚讜诪讛 诇砖专讬驻转 拽讚砖讬诐, 讜讝讛 谞专讗讛 诇讬 讚讞讜拽.  讜专砖"讬 讝"诇 驻讬专砖 讻讗谉 讚讙讝讬专转 讛讻转讜讘 讛讜讗 讚讗讬谉 砖讜专驻讬谉 拽讚砖讬诐 讘讬讜"讟, 讜讻讘专  讻转讘转讬 讘砖讘转 驻专拽 讘诪讛 诪讚诇讬拽讬谉 讙讘讬 讗讬谉 诪讚诇讬拽讬谉 讘砖诪谉 砖专讬驻讛 讘讬"讟 (讻讚, 讘)  讚砖专讬驻转 拽讚砖讬诐 诪爪讜讛 讛讬讗 讜讻讬讜谉 砖讻谉 讛讜讬讗 诇讛 诪诇讗讻讛 讚注诇 讻专讞讜 爪专讬讱 诇砖专讬驻转讛  讜诇驻讬讻讱 讗住讜专, 讜砖诐 讗诪专讜 讘讬专讜砖诇诪讬 (砖讘转 驻"讘 讛"讗) 讚诇诪讗谉 讚讗诪专 讗讬谉 讘讬注讜专 讞诪抓  讗诇讗 砖专讬驻讛 讗住讜专 诇讛爪讬转 讛讗砖 讘诪讚讜专转 讞诪抓, 讜砖诐 讻转讘转讬讛 讘讗专讜讻讛 讜讝讛 注讬拽专.
讜诪讛 砖讻转讘 讻讗谉 专砖"讬 讝"诇 讜讘讛住拽讛 讗讜 诇转转讛 诇讻诇讘讜 讚讗讬谉 诪讘注专讬谉 拽讚砖讬诐  讘讬讜"讟 讚诪砖诪注 诪讚讘专讬 专讘讬谞讜 讝"诇 讚转专讜诪讛 讟诪讗讛 讬讻讜诇 诇讛专讬爪讛 讘讞讜诇 诇讻诇讘讜, 讛拽砖讜  注诇讬讜 讘转讜住' 讚讘讬注讜专 转专讜诪讛 讟诪讗讛 讛专讗讜讬讛 诇砖专讬驻讛 讗讬谞讛 讗诇讗 讘砖专讬驻讛 讻讚转谞谉 讘砖诇讛讬  转诪讜专讛 (诇讙, 讘) 讜转谞谉 讻诇 讛谞砖专驻讬谉 诇讗 讬拽讘专讜, 讜讛讗 讚讗诪专讬谞谉 讘驻专拽 讻诇  砖注讛 讙诪专讗 讛讗讜讻诇 转专讜诪转 讞诪抓 讘驻住讞 (驻住讞讬诐 诇讘, 讗) 讗祝 讝讜 讬砖 诇讜 讘讛 讛讬转专  讛住拽讛 砖讗诐 专爪讛 诪专讬爪讛 诇驻谞讬 讻诇讘讜 讘转专讜诪转 讞诪抓 讘驻住讞 讚讜拽讗 讗诪专讜 讜诇讗 讘转专讜诪讛  讟诪讗讛.



转专讙诪讛 讝注讬专讬 讘讘讛诪转 拽讚砖讬诐. 讜讗诐 转讗诪专 讗诐 讻谉 驻砖讬讟讗  讚诇诪讗讬 讞讝讬讗, 讬砖 诇讜诪专 讚住诇拽讗 讚注转讱 讗诪讬谞讗 讚诪砖讜诐 讘讝讬讜谉 拽讚砖讬诐 讬讟诇讟诇谞讛  讜讬爪谞讬注谞讛 讘诪拽讜诐 讛诪讜爪谞注 拽讗 诪砖诪注 诇谉.



诪讛 讞诇讛 讚拽讚砖讬诐 讗祝  讘讛诪讛 讚拽讚砖讬诐 讛讗 讚讞讜诇讬谉 砖专讬讗. 讻诇讜诪专 讜讗驻讬诇讜 讘专讬讗讛. 讜讗诐 转讗诪专 讜诪讗讬 砖谞讗  诪讙专讜讙专讜转 讜爪诪讜拽讬诐 讚诪讜讚讛 讘讛讜 讗驻讬诇讜 专' 砖诪注讜谉 (诇拽诪谉 讘讬爪讛 诪, 讗) 讚讛讻讗 (讚)讗讬谉 讗讚诐  诪爪驻讛 讗讬诪转讬 转诪讜转 讘讛诪转讜 讛讘专讬讗讛 [讜讻诪讜 讻讜住] 讜拽注专讛 讜注砖砖讬转 谞诪讬 讚诪讜讚讛 讘讛讜 专'  砖诪注讜谉 (砖讘转 诪讚, 讗), 讬砖 诇讜诪专 讚讛谞讱 砖讗谞讬 讚讚讞讬 诇讛讜 讘讬讚讬诐.



讛讻讗 讘诪讗讬 注住拽讬谞谉 讘诪住讜讻谞转. 讻诇讜诪专 诪转谞讬转讬谉 专' 砖诪注讜谉 讛讬讗 讜讘讘讛诪转  拽讚砖讬诐 诪住讜讻谞转 讛讗 诪住讜讻谞转 讚讞讜诇讬谉 砖专讬讗, 讜诪讬讛讜 诇讛讗讬 讗讜拽诪转讗 [诪转谞讬'] 讚诇讗 讻专'  讬讛讜讚讛 讚讗讬 诇专' 讬讛讜讚讛 讗驻讬诇讜 诪住讜讻谞转 讚讞讜诇讬谉 讗住讬专讗 讻讚拽转谞讬 (砖讘转 拽谞讜, 讘)  专' 讬讛讜讚讛 讗讜诪专 讗诐 诇讗 讛讬转讛 谞讘诇讛 诪注专讘 讬"讟 诇讗 讬讝讬讝谞讛 诪诪拽讜诪讛 讚讜拽讗 谞讘诇讛 讛讗  [讞讬讛] 讗驻讬诇讜 诪住讜讻谞转 诇讗, 讜诇专' 讬讛讜讚讛 讻诇 砖讗讬谞讛 诪讜讻谞转 诪诪砖 讘讬谉 讛砖诪砖讜转  诇讛讗讻讬诇讛 讘讗讜转讛 砖注讛 诇讻诇讘讬诐 讗讬转 诇讬讛 诇专' 讬讛讜讚讛 讚诪讙讜 讚讗讬转拽爪讗讬 诇讘讬谉 讛砖诪砖讜转  讗讬转拽爪讗讬 诇讻讜诇讬 讬讜诪讗, 讜讛讬诇讻讱 诇讚讬讚谉 讚拽讬讬诪讗 诇谉 讻专' 讬讛讜讚讛 讘讬讜"讟 诪转谞讬转讬谉 诇讗  诪讜拽诪讬谞谉 诇讛 讘拽讚砖讬诐 讚谞砖诪注 诪讬谞讛 讚讚讻讜转讛 讘讞讜诇讬谉 砖专讬讗, 讗诇讗 诪转谞讬转讬谉 讗驻讬诇讜  讘讞讜诇讬谉 讛讬讗 讜讚诇讗 讻专' 砖诪注讜谉 讜住转诪讗 讻专' 讬讛讜讚讛. 讜讛转讬诪讗 诪谉 讛专讬"祝 砖讻转讘  讚诪转谞讬转讬谉 讘讘讛诪转 拽讚砖讬诐 讻讝注讬专讬 讜讘诪住讜讻谞转 讚讞讜诇讬谉 砖专讬讗, 讜讝讛 转讬诪讗 砖讛讜讗 讝"诇  驻住拽 (讘住讜祝 诪讻讬诇转讬谉) 讘讬讜"讟 讻专' 讬讛讜讚讛 讜拽砖讬讗 讚讬讚讬讛 讗讚讬讚讬讛 讚讛讗 讝注讬专讬 诇讗  驻讬专砖讛 讘讘讛诪转 拽讚砖讬诐 讗诇讗 诇讗讜拽讜诪讬 诪转谞讬转讬谉 讻专' 砖诪注讜谉. 讜讬砖 诇讜诪专 砖讛专讘 讝"诇  住讘讜专 讚讝注讬专讬 诇讗讜拽讜诪讬 讻讻讜诇讬 注诇诪讗 讗转讬 讜诇讜诪专 讚诇讻讜诇讬 注诇诪讗 讗诐 讛讬转讛 诪住讜讻谞转  诪讜讻谞转 讛讬讗, 讚讗驻讬诇讜 诇专' 讬讛讜讚讛 讚注转讬讛 [注诇讬讛] 讜讻讗诇讜 谞转谞讘诇讛 诪注专讘 讬讜"讟 讞砖讘讬谞谉  诇讛 讜讛讬诇讻讱 讚拽讚砖讬诐 讚讜拽讗 诇讗 讬讝讬讝谞讛 诪诪拽讜诪讛 讛讗 讚讞讜诇讬谉 砖专讬讗, 讜注讚 讻讗谉 诇讗  驻诇讬讙讬 专' 讬讛讜讚讛 讜专' 砖诪注讜谉 诇诪专 讘专 (专讘 讬讜住祝) [讗诪讬诪专] 讗诇讗 讘讞讜诇讛 讛讗 讘讘专讬讗讛  讗驻讬诇讜 专"砖 诪讜讚讛 砖讗住讜专讛 讜讘诪住讜讻谞转 讗驻讬诇讜 专' 讬讛讜讚讛 诪讜讚讛 讚砖专讬讗 讜讛讬诇讻讱 讻讬  讗讜拽诪讬谞谉 诇诪转谞讬转讬谉 讘讘讛诪转 拽讚砖讬诐 诪住讜讻谞转 讗转讬讗 讻讻讜诇讬 注诇诪讗, 讜讬砖 住驻专讬诐 讚讙专住讬谞谉  讘讛讚讬讗 讘诪住讜讻谞转 讜讚讻讜诇讬 注诇诪讗 讜讛讗 讚讬讬拽 讻讚讘专讬 讛专讘 讝"诇. 讜讛砖转讗 谞诪讬  讗转讬 砖驻讬专 讚讬讜拽讗 讚诪转谞讬转讬谉 讚拽转谞讬 讚讜诪讬讗 讚讞诇讛, 讜注讜讚 讚讗驻讬诇讜 诇讝注讬专讬 讛讗讬 住转诪讗  诇讗 讗转讬讗 讚诇讗 讻专' 讬讛讜讚讛 讜诇讗 转讬拽砖讬 诇专讘 谞讞诪谉 讚讗诪专 讘专讬砖 诪讻讬诇转讬谉 讚讘讬讜"讟 住转诐  诇谉 转谞讗 讻专' 讬讛讜讚讛. 讜注讜讚 讬砖 诇讜诪专 拽爪转 专讗讬讛 诪讛 砖讻转讜讘 讘讙专住转 讛住驻专讬诐 讻讚专'  讝注讬专讬 谞诪讬 讚拽转谞讬 讚讜诪讬讗 讚讞诇讛 砖诪注 诪讬谞讛 讜专讘 (谞诪讬) [诪拽讜诪讜转] 砖谞诪爪讗 讘转诇诪讜讚  讚诪住讬拽 砖诪注 诪讬谞讛 讻谉 讛讬讗 诪住拽谞讗 讚诪讬诇转讗 讘拽讜砖讟讗, 讜讗祝 注诇 驻讬 砖讬砖 讘诪拽讜诪讜转 讚诇讗  拽讗讬 讜讞讚讗 诪谞讬讬讛讜 讘驻专拽 讛诪讜讻专 讗转 讛住驻讬谞讛 (讘"讘 驻讚, 讗) 讙讘讬 诪讜讻专 诇讜 砖讜讛 [砖砖  讘讞诪砖] 讜讛讜讝诇讜 讜注诪讚讜 注诇 砖诇砖.



诪转谞讬': 讗讬谉 谞诪谞讬谉 注诇 讛讘讛诪讛 诇讻转讞诇讛  讘讬"讟. 驻讬专砖讜 讘讙诪专讗 讚讗讬谉 驻讜住拽讬诐 讚诪讬诐 注诇 讛讘讛诪讛, 讜讗讬讻讗 诇诪讬讚拽 讚讗诐 讻谉  驻砖讬讟讗 讚诪拽讞 讜诪诪讻专 讛讜讗 讜讗住讜专 讻讚讻转讬讘 讘住驻专 注讝专讗, 讜注讜讚 讗诪讗讬 拽讗诪专 讘讙诪专讗 转谞讬讗  谞诪讬 讛讻讬 诇讗 讬讗诪专 讗讚诐 诇讞讘专讜 讛专讬谞讬 注诪讱 讘住诇注 讚讛讗 谞诪讬 诪转谞讬转讬谉 讛讬讗 讛讻讗 讘住诪讜讱  (讻讞, 讘) 诇讗 讬讗诪专 讗讚诐 诇讞讘讬专讜 砖拽讜诇 诇讬 讘讚讬谞专 讘砖专, 转讬专爪讜 讘转讜住' 讚驻住讬拽转 诪注讜转  注诇 讛讘讛诪讛 讗讬谉 讚讜诪讛 讙诪讜专 [诇诪讜"诪] 讗诇讗 讚讜诪讛 拽爪转 诇讛专讬谞讬 注诪讱 诇砖诇讬砖 讜诇专讘讬注,  讜拽讗 诪砖诪注 诇谉 讘诪转谞讬转讬谉 讚讗驻讬诇讜 讛讻讬 讗住讜专 讜讛讬讬谞讜 讚拽讗 诪讬讬转讬 注诇讛 讘专讬讬转讗  讚讛专讬谞讬 注诪讱 讘住诇注 讚讗讬谞讜 诪拽讞 讜诪诪讻专 讙诪讜专 讜讗驻讬诇讜 讛讻讬 讗住讜专. 讗诇讗 讚讗讻转讬 转诪讬讛  诇讬 诇诪讛 诇谉 诇诪转谞讬 讘诪转谞讬转讬谉 (诇拽诪谉 讘讬爪讛 讻讞, 讘) 诇讗 讬讗诪专 讗讚诐 诇讞讘讬专讜 砖拽讜诇 诇讬 讘讚讬谞专  讘砖专 讚诪拽讞 讜诪诪讻专 讙诪讜专 讛讜讗 讝讛 讜讗住讜专, 讜谞专讗讛 讚诪砖讜诐 住讬驻讗 谞拽讟讛 讚拽转谞讬 讗讘诇 砖讜讞讟  讜诪讞诇拽 讘讬谞讬讛诐 讗祝 注诇 驻讬 砖谞讜转谉 诇讜 讘讗讜诪讚 讘砖讜讛 讚讬谞专.
讬专讜砖诇诪讬  (讛"讜): 讗讬谉 谞诪谞讬谉 讛讗 诇讛讜住讬祝 诪讜住讬驻讬谉 讛讬讜 讛' 谞注砖讬谉  注砖专讛.



诪转谞讬': 砖讜讞讟 讜诪讞诇拽 讘讬谞讬讛诐. 讜讚讜拽讗  砖诇讗 讬驻讬讬住讜 讘讬谞讬讛诐 讚讗住讜专 诇讛驻讬住 讘讬讜"讟 讻讘砖讘转 (注讬讬谉 讘诪转谞讬转讬谉 砖讘转 拽诪讞, 讘)  讜讻谉 讻转讘 讛专诪讘"谉 讝"诇 (驻"讚 讛"讻).





讛诪讗讬专讬

讛诪砖谞讛 讛讞诪砖讬转 讘讛诪讛 砖诪转讛 诇讗 讬讝讬讝谞讛 诪诪拽讜诪讛 诪注砖讛 砖砖讗诇讜 讗转 专' 讟专驻讜谉 注诇讬讛 讜注诇 讛讞诇讛 砖谞讟诪讗转 讜谞讻谞住 诇讘讬转 讛诪讚专砖 讜砖讗诇 讜讗诪专讜 诇讜 诇讗 讬讝讬讝谞讜 诪诪拽讜诪谉 讗诪专 讛专"诐 讝讛 讛讚讘专 讗讬谞讜 讗诇讗 讘讘讛诪转 拽讚砖讬诐 砖诪转讛 讻讬 讛注拽专 讗爪诇谞讜 讗讬谉 诪讗讻讬诇讬' 讗转 讛拽讚砖讬诐 诇讻诇讘讬诐 讜诇驻讬讻讱 讗讬谉 诪讝讬讝讬谉 讗讜转谉 诪诪拽讜诪谉 讗讘诇 讘讛诪转 讞讜诇 讻砖诪转讛 诪讞转讻讬谉 讗讜转讛 讜诪讗讻讬诇讬谉 讗讜转讛 诇讻诇讘讬诐 讜讘转谞讗讬 砖转讛讬讛 诪住讜讻谞转 诪注专讘 讬讜"讟 讗讘诇 讗诐 讗讬谞讛 诪讜拽爪讛 讛讬讗 讜讗住讜专 诇讟诇讟诇讛:



讗诪专 讛诪讗讬专讬 讘讛诪讛 砖诪转讛 讜讻讜' 讜诪砖谞讛 讝讜 讗讬谞讛 诪讻讜谞转 住讚专 讛驻专拽 讗诇讗 诪转讜讱 砖讚讘专 讘诪砖谞讛 砖诇驻谞讬讛 讘讘讛诪讛 砖谞驻诇讛 诇讘讜专 讚讘专 讘诪砖谞讛 讝讜 讘讘讛诪讛 砖诪转讛 讗讬讝讛 讛讜讗 讚讬谞讛 讜讗诪专 砖讘讛诪讛 砖诪转讛 诇讗 讬讝讬讝谞讛 诪诪拽讜诪讛 讜驻讬' 讛讚讘专讬诐 讻砖诪转讛 讘讬讜诐 讟讜讘 砖讛讚讘专 诇诪讚 诪注谞讬谞讜 讜讗谞讜 住讜讘专讬诐 注讻砖讜 讘讘讬讗讜专 讛诪砖谞讛 砖讛讬讗 砖谞讜讬讛 讘讘讛诪讛 砖讗讬谞讛 诪住讜讻谞转 讜讘讘讛诪转 讞讜诇讬谉 讜讗诪专 注诇讬讛 砖讻砖诪转讛 诇讗 讬讝讬讝谞讛 诪诪拽讜诪讛 砖讗住讜专讛 讛讬讗 讘讟诇讟讜诇 讜砖讗诇讜 注诇讬讛 讘讙诪' 诇讬诪讗 转谞谉 住转诪讗 讚诇讗 讻专' 砖诪注讜谉 砖讛专讬 专讗讜讬讛 讛讬转讛 诇讻诇讘讬诐 诪讘注专讘 讜讗讬谉 讻讗谉 讗诇讗 诪讜拽爪讛 诪讞诪转 讛讻谞讛 砖诇讗 讛讬转讛 讚注转讜 注诇讬讛 诇讻诇讘讬诐 讗讞专 砖讘专讬讗讛 讛讬转讛 讜诇专' 砖诪注讜谉 讗讬谉 诪讜拽爪讛 诪讞诪转 讛讻谞讛 讗住讜专 讗驻讬诇讜 讘讬讜诐 讟讜讘 讻诪讜 砖讛转讘讗专 讜讗注"驻 砖讘诪拽讜诐 讗讞专 讗诪专讜 讘转讞诇转 讛诪住讻转讗 砖住转诐 诇谞讜 讛转谞讗 讻专' 讬讛讜讚讛 诪"诪 讻讱 讚专讱 讛转诇诪讜讚 诇讞拽讜专 讻诇讜诪专 讗祝 讝讜 砖诇讗 讻专' 砖诪注讜谉 砖讛专讬 诇讚讘专讬讜 诪讞转讻讬谉 讗转 讛讚诇讜注讬谉 诇驻谞讬 讛讘讛诪讛 讜讗转 讛谞讘诇讛 诇驻谞讬 讛讻诇讘讬诐 讗注"驻 砖谞转谞讘诇讛 讛讬讜诐 讜讗注"驻 砖诇讗 讛讬转讛 诪住讜讻谞转 诪讘注专讘 讻诪讜 砖讛转讘讗专 讜砖诪讗 转讗诪专 砖诇讗 讗诪专讛 专' 砖诪注讜谉 讗诇讗 讘诪住讜讻谞转 诪讘注专讘 讗讘诇 讘讘注诇讬 讞讬讬诐 砖诪转讜 专"诇 砖讛讘讛诪讛 讛讬转讛 讘专讬讗讛 讘讬谉 讛砖诪砖讜转 诪讜讚讛 讛讜讗 讘讻讱 转讬谞讞 诇讚注转 讛讗讜诪专 讻谉 讜诪讛 转注砖讛 诇讚注转 讛讗讜诪专 讞诇讜拽 讛讬讛 专' 砖诪注讜谉 讗祝 讘讘注诇讬 讞讬讬诐 砖诪转讜 讜驻讬专砖讜讛 诪转讜讱 砖讗诇讜转 讗诇讜 讘讘讛诪转 拽讚砖讬诐 砖讗讬谞讛 专讗讜讬讛 诇讻诇讜诐 砖讛专讬 讗讞专 诪讬转转讛 讗住讜专讛 讘讛谞讗讛 讜讟注讜谞讛 拽讘讜专讛 讜讗讬谞讛 专讗讜讬讛 诇讛讗讻讬诇讛 诇讻诇讘讬诐 讜诇驻讚讜转讛 讗讬谞讜 讬讻讜诇 砖讛专讬 讗讬谉 驻讚讬讬讛 讘诇讗 讛注诪讚讛 讜讛注专讻讛 讜讗驻讬诇讜 诇诪讬 砖讗讜诪专 砖讗讬谉 爪专讬讱 讛注诪讚讛 讗讬谉 驻讜讚讬谉 拽讚砖讬诐 诇讛讗讻讬诇谉 诇讻诇讘讬诐 讜讗驻讬诇讜 诇诪讬 砖讗讜诪专 砖驻讜讚讬谉 讗讬谉 驻讜讚讬谉 讘讬讜诐 讟讜讘 讜讛讬诇讻讱 诇讗 讬讝讬讝谞讛 诪诪拽讜诪讛 讗驻讬诇讜 诇专' 砖诪注讜谉 砖讛讬讛 诪转讬专 讞转讜讱 谞讘诇讛 诇驻谞讬 讛讻诇讘讬诐 讜讛讜讗 砖住诪讱 诇讛 讞诇讛 砖谞讟诪讗转 砖诇讗 讬讝讬讝谞讛 诪诪拽讜诪讛 砖讛专讬 讗祝 诇讻讛谉 讟诪讗 讗讬谞讛 专讗讜讬讛 砖诇砖专讬驻讛 讛讬讗 注讜诪讚转 讜诇砖专驻讛 讗讬谞讜 专砖讗讬 砖讗讬谉 砖讜专驻讬谉 拽讚砖讬诐 讘讬讜"讟 讚专讞诪谞讗 讗讞砖讘讛 诇砖专讬驻转 拽讚砖讬诐 诪讚讻转讬讘 讘讗砖 转砖专祝 讜讛讜讬讗 诇讛 诪诇讗讻讛 讜讗驻讬诇讜 诇讛住讬拽讛 转讞转 转讘砖讬诇讜 砖讛专讬 讗诪专讜 讗讬谉 诪讚诇讬拽讬' 讘砖诪谉 砖专讬驻讛 讘讬讜"讟 讜驻讬专砖讜 讘讛 讘诪拽讜诪讛 砖诪谉 转专讜诪讛 砖谞讟诪讗转 讜诪砖谞转谞讜 讗祝 诇专' 砖诪注讜谉 讛讬讗 砖谞讜讬讛 讜讞讝专 讜讛拽砖讛 砖讗诐 讻谉 讚讜拽讗 讘拽讚砖讬诐 讛讜讗 砖谞讗住专 讛讗 讘讞讜诇讬谉 诪讜转专 讗祝 讘讘专讬讗讛 讜讗注"驻 砖诪砖谞转谞讜 诪讬讛讗 讛讜讗讬诇 讜讘讘讛诪讛 拽讚砖讬诐 讗转讛 诪注诪讬讚讛 讻讘专 谞转讬砖讘讛 讗祝 诇讚注转 讛讗讜诪专 讞诇讜拽 讛讬讛 讜讻讜' 诪"诪 讚讬讜拽 讝讛 讛讬讜爪讗 诪诪谞讛 讛讬讗讱 讗转讛 诪讬砖讘讜 诇讚注转 讛讗讜诪专 诪讜讚讛 讛讬讛 讜讻讜' 讜转讬专抓 讛讻讗 讘诪讗讬 注住拽讬谞谉 讘诪住讜讻谞转 讜讚讘专讬 讛讻诇 讻诇讜诪专 砖讛讬讗 讘讛诪转 拽讚砖讬诐 讜讛讬讗 诪住讜讻谞转 讜讚讘专讬 讛讻诇 专"诇 讘讬谉 诇诪讗谉 讚讗诪专 讞诇讜拽 讛讬讛 讘讬谉 诇诪讗谉 讚讗诪专 诪讜讚讛 讛讬讛 讜诪砖谞转谞讜 讗驻讬诇讜 诇专' 砖诪注讜谉 讘讬谉 讙讜驻讛 砖诇 诪砖谞讛 讘讬谉 讚讬讜拽 讛讬讜爪讗 诪诪谞讛 讻讱 谞专讗讛 诇讬 驻讬专讜砖 讛住讜讙讬讗 讜砖讗专 诪驻专砖讬诐 诪讘诇讘诇讬诐 讗转 讛砖诪讜注讛 讜诪讛 砖讙专诐 诇讛诐 讘讘诇讘讜诇讛 讛讜讗 砖诪驻专砖讬诐 诪讛 砖讗诪专讜 讜讚讘专讬 讛讻诇 注诇 专' 讬讛讜讚讛 讜专' 砖诪注讜谉 讜讗讬 讗驻砖专 诇驻专砖讛 讻讛讜讙谉 讜注讜讚 砖讟讜专讞 讻诇 讛住讜讙讬讗 讗讬谞讜 讗诇讗 诇讛注诪讬讚 诪砖谞转谞讜 诇讚注转 专' 砖诪注讜谉 讜诇讚讘专讬讛诐 讻砖讛拽砖讛 诪讚讬讜拽 讛诪砖谞讛 诇讚注转 讛讗讜诪专 诪讜讚讛 讛讬讛 讜讻讜' 讛讬讛 诇讜 诇讛拽砖讜转 诇讜诪专 诪转谞讬转讬谉 讚诇讗 讻专' 讬讛讜讚讛 讗诇讗 砖注拽专 讛讚讘专讬诐 谞专讗讛 诇讬 讻诪讜 砖驻讬专砖转讬:



讜诪"诪 诇注谞讬谉 驻住拽 讛诇讻讛 讻诪讬 砖讗诪专 讞诇讜拽 讛讬讛 专' 砖诪注讜谉 讗祝 讘讘注诇讬 讞讬讬诐 讜讻讜' 讜讚讬讬谞讜 诇讛注诪讬讚讛 讘讘讛诪转 拽讚砖讬诐 讗祝 讘讘专讬讗讛 讜讘讞讜诇讬谉 诪讬讛讗 诪讜转专转 诇专' 砖诪注讜谉 讜讗住讜专讛 诇专' 讬讛讜讚讛 讗诐 讚讜拽讗 讘讘专讬讗讛 讗诐 讗驻讬诇讜 讘诪住讜讻谞转 诇讚注转 拽爪转 讜讻讘专 讬讚注转 砖讛诇讻讛 讻专' 讬讛讜讚讛 讘讬讜"讟 讜讗"讻 讗祝 讘砖诇 讞讜诇讬谉 讗住讜专讛 诇讟诇讟诇 讗驻讬诇讜 讛讬转讛 诪住讜讻谞转 诪讘注专讘 讜讬"诪 讚讜拽讗 讘讘专讬讗讛 讗讘诇 讘诪住讜讻谞转 讗祝 专' 讬讛讜讚讛 诪讜讚讛 讜讘砖讘转 讛诇讻讛 讻专' 砖诪注讜谉 讗祝 讘砖诇讗 讛讬转讛 诪住讜讻谞转 砖讚讘专讬 专' 砖诪注讜谉 讗祝 讘讘专讬讗讛 讛诐 讻诪讜 砖讻转讘谞讜 讜诪"诪 讗讞专 砖驻住拽谞讜 讻专' 讬讛讜讚讛 讗驻砖专 诇讛注诪讬讚 诪砖谞转谞讜 砖诇讗 讻专' 砖诪注讜谉 讜讘讘讛诪转 讞讜诇讬谉 讗诐 讗驻讬诇讜 讘诪住讜讻谞转 讗诐 讚讜拽讗 讘讘专讬讗讛 诇讚注转 拽爪转 讻诪讜 砖讘讬讗专谞讜 讗诇讗 砖讙讚讜诇讬 讛驻讜住拽讬诐 诪注诪讬讚讬谉 讗讜转讛 讻诪住拽谞转 讛住讜讙讬讗 讘讘讛诪转 拽讚砖讬诐 讜诪住讜讻谞转 讜讗注"驻 砖诇讚注转 专' 砖诪注讜谉 讛讜讗 砖讛讜爪专讻讛 诇讛注诪讬讚讛 讻谉 讗驻砖专 砖讘讗讜 诇讛砖诪讬注谞讜 诇讛讬讜转 讛讚讬讜拽 讛讬讜爪讗 诪诪谞讛 专"诇 讛讗 讚讞诇讬' 砖专讬讗 诇讚讘专讬 讛讻诇 讗祝 诇专' 讬讛讜讚讛 讜讗"讻 讗祝 专' 讬讛讜讚讛 诪讜讚讛 讘诪住讜讻谞转 诪讘注专讘 讜讻诪讜 砖驻讬专砖谞讜 诇讚注转 拽爪转 讗诇讗 砖讬砖 讞讜诇拽讬谉 诇讜诪专 砖专' 讬讛讜讚讛 讗祝 讘诪住讜讻谞转 讗住专讛 讻诪讜 砖讘讬讗专谞讜 讜讻谉 谞专讗讛 诇讬 砖讗诐 诇讗 讻谉 诇讗 讛讬讛 谞砖诪讟 讘注诇 讛转诇诪讜讚 诪诇驻专砖讛 讜讬砖 诪驻专砖 诪砖谞转谞讜 诇注谞讬谉 砖讘转 讜诪转讜讱 讻讱 讛讜爪专讻谞讜 诇讛注诪讬讚讛 讻专' 砖诪注讜谉 讜诇讗 讬专讗讛 讻谉:



讜讻谉 讬砖 驻讜住拽讬谉 讻讚注转 讛讗讜诪专 诪讜讚讛 讛讬讛 讜讻讜' 讜诪驻专砖讬诐 砖诇讗 讛转讬专 专' 砖诪注讜谉 讗诇讗 讘诪住讜讻谞转 讜讗祝 讗谞讜 砖驻讜住拽讬谉 讻诪讜转讜 讘砖讘转 诇讗 驻住拽谞讜讛 讗诇讗 讘诪住讜讻谞转 讜讗讬谉 讝讛 讻诇讜诐 讜诪"诪 诪讙讚讜诇讬 讛诪讜专讬诐 谞讜讟讬诐 诇讛讻专讬注 讚专讱 驻砖专讛 砖讻诇 砖讛讬讗 讘专讬讗讛 诇讙诪专讬 诪讘注专讘 讗住讜专讛 讗祝 讘砖讘转 讗诐 谞转谞讘诇讛 讘砖讘转 讗祝 诇专' 砖诪注讜谉 砖讛诇讻讛 讻诪讜转讜 讘砖讘转 讜讗诐 讛讬转讛 诪住讜讻谞转 讙诪讜专讛 诪讘注专讘 诪讜转专转 讗祝 讘讬讜诐 讟讜讘 讗诐 谞转谞讘诇讛 讘讬讜诐 讟讜讘 讗祝 诇专' 讬讛讜讚讛 砖讛诇讻讛 讻诪讜转讜 讘讬讜诐 讟讜讘 诇讗 谞讞诇拽讜 讗诇讗 讘砖讛讬转讛 讞讜诇讛 诪讘注专讘 诇讗 讘专讬讗讛 讜诇讗 诪住讜讻谞转 讜讻讝讜 讗住讜专讛 讘讬讜诐 讟讜讘 讻专' 讬讛讜讚讛 讜讘砖讘转 诪讜转专转 讻专' 砖诪注讜谉 讜诇讗 讬专讗讛 诇讬 讻谉 砖讛讘讛诪讛 诪转讜讱 砖讞诪专讛 讙住 讘讬讜转专 讗讬谞讛 谞拽专讗转 讞讜诇讛 注讚 砖讛讛讗 诪住讜讻谞转 讜讛讚讘专讬诐 谞专讗讬谉 诇谞讜 讻诪讜 砖讻转讘谞讜 转讞诇讛:



讝讛讜 讘讬讗讜专 讛诪砖谞讛 讜诇讗 谞转讞讚砖 诇谞讜 讘讙诪专讗 讚讘专 砖诇讗 讘讬讗专谞讜讛讜:



讛诪砖谞讛 讛砖砖讬转 讗讬谉 谞诪谞讬谉 注诇 讛讘讛诪讛 讘转讞诇讛 讘讬讜诐 讟讜讘 讗讘诇 谞诪谞讬谉 注诇讬讛 诪注专讘 讬讜诐 讟讜讘 讜砖讜讞讟讬谉 讜诪讞诇拽讬谉 讘讬谞讬讛谉 专' 讬讛讜讚讛 讗讜诪专 砖讜拽诇 讗讚诐 讘砖专 讻谞讙讚 讛讻诇讬 讗讜 讻谞讙讚 讛拽驻讬抓 讜讞讻诪讬诐 讗讜诪专讬诐 讗讬谉 诪砖讙讬讞讬谉 讘讻祝 诪讗讝谞讬诐 讻诇 注拽专 讗诪专 讛专"诐 讗讬谉 谞诪谞讬谉 专"诇 砖诇讗 讬驻住讬拽 讚诪讬诐 讘讬讜"讟 讜讬讗诪专 讝讗转 讛讘讛诪讛 讘注砖专讛 驻砖讬讟讬' 讘讚专讱 诪砖诇 谞拽讞 讗讜转讛 注砖专讛 讘谞讬 讗讚诐 驻砖讬讟 诇讻诇 讗讞讚 讜讗诪专诐 讗讬谉 诪砖讙讬讞讬' 讘讻祝 诪讗讝谞讬诐 讻诇 注拽专 砖讗住讜专 诇讛砖转诪砖 讘讛诐 讜讗驻讬' 砖诇讗 诇砖拽讜诇 讻讙讜谉 诇转转 砖讜诐 讞驻抓 讘讻祝 讛诪讗讝谞讬诐 讗讜 诇讻驻讜转 讘讛谉 讻诇讬 讜讛诇讻讛 讻讞讻诪讬诐:



讗诪专 讛诪讗讬专讬 讛诪砖谞讛 讛砖砖讬转 讜讛讻讜谞讛 诇讘讗专 讘讛 注诇 讗讬讝讛 爪讚 诇讜拽讞讬谉 讜诪讜讻专讬谉 讘讬讜诐 讟讜讘 讚讘专讬诐 砖讬砖 讘讛诐 讗讜讻诇 谞驻砖 讜讗诪专 注诇 讝讛 讗讬谉 谞诪谞讬谉 注诇 讛讘讛诪讛 诇讻转讞诇讛 讘讬讜"讟 讜驻讬' 注谞讬谉 讝讛 讘讙诪' 讗讬谉 驻讜住拽讬谉 讚诪讬诐 注诇 讛讘讛诪讛 诇讻转讞诇讛 讘讬讜诐 讟讜讘 讻诇讜诪专 砖讗诐 住讬注讛 砖诇 讘谞讬 讗讚诐 爪专讬讻讬谉 诇讘讛诪讛 讗讞转 讗讬谉 驻讜住拽讬谉 注诇讬讛 讚诪讬诐 诇讜诪专 诪讻讜专 诇谞讜 驻专讛 讝讜 讘注砖专讛 讚谞专讬谉 讜讬转讞讬讬讘 诇讱 讻诇 讗讞讚 诪诪谞讜 讞诇拽讜 讗诇讗 砖谞诪谞讬谉 注诇讬讛 诪注专讘 讬讜"讟 讘驻住讬拽转 讛讚诪讬诐 讜讬讗诪专讜 诇讜 诇诪讞专 砖讬砖讞讜讟 诇讛诐 讗讜转讛 驻专讛 讜讬讞诇拽讜讛 讘讬谉 讻诇诐 专' 讬讛讜讚讛 讗讜诪专 砖讜拽诇 讗讚诐 讘砖专 讻谞讙讚 讛讻诇讬 讜讻讜' 讻诇讜诪专 诪讛 砖讘讬讗专谞讜 砖诪讞诇拽讬谉 讗讜转讛 讘讬谞讬讛诐 讗注"驻 砖讚专讻诐 诇砖拽讜诇 讘讞讜诇 讘讻祝 诪讗讝谞讬诐 讘诇讬讟专讗 讜讘砖讗专 诪砖拽诇讜转 讗讬谉 注讜砖讬谉 讻谉 讘讬讜"讟 专"诇 诇砖拽讜诇 讘诪砖拽讜诇讜转 讗诇讗 讻谞讙讚 讻诇讬 讗讜 拽驻讬抓 砖诪砖讬诪讬谉 讛讻诇讬 讗讜 讛拽讗驻讬抓 讘讻祝 讗讞转 讜讞诇拽 讛讘砖专 讘讗讞专转 讜讞讻诪讬诐 讗讜诪专讬诐 讗讬谉 诪砖讙讬讞讬谉 讘讻祝 诪讗讝谞讬诐 讻诇 注拽专 诇讗 讻谞讙讚 讻诇讬 讜诇讗 诪谞讛 讻谞讙讚 诪谞讛 讗诇讗 砖诪讞诇拽讬诐 讘讗讜诪讚谞讗 砖讗讜诪讚讬谉 讛讞诇拽讬诐 讝讛 讘讝讛 讜谞讜转谞讬谉 诇讻诇 讗讞讚 诪讛诐 讜讻谉 讛诇讻讛:



讝讛讜 讘讬讗讜专 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



诇讗 谞诪谞讜 注诇 讛讘讛诪讛 诪注专讘 讬讜"讟 讻讬爪讚 讛谉 注讜砖讬谉 砖讛专讬 驻住讬拽转 讚诪讬诐 讘讬讜诐 讟讜讘 讗住讜专讛 讜诇讛讗诪讬谉 讘驻住讬拽转 讚诪讬诐 诇讗讞专 讬讜"讟 注诇 讗诪讜谞转 讛讟讘讞 讗讬谉 讗讚诐 诪爪讜讬 砖讬转专爪讛 讘讻讱 讗诇讗 诪拽讬驻讬谉 砖转讬 讘讛诪讜转 砖讜讜转 讝讜 诇讝讜 讜砖讜讞讟 讗转 讛讗讞转 讜诪讞诇拽讛 诇讛诐 讜诇诪讞专 诪注专讬讻讬谉 讗讜转讛 讻砖讜讜讬 讞讘专转讛 讜讘诪住讻转 砖讘转 讛转讘讗专 砖讘砖注转 讞诇讜拽 讛诪谞讜转 讗讬谉 诪讟讬诇讬谉 注诇讬讛谉 讞诇砖讬诐 专"诇 讙讜专诇讜转 诪驻谞讬 砖讝讛 讚专讱 讞讜诇 讜讗注"驻 砖诇注谞讬谉 砖讘转 谞讗诪专讛 砖诐 讛讜讗 讛讚讬谉 诇讬讜诐 讟讜讘 讜讻谉 讻转讘讜讛 讙讚讜诇讬 讛诪讞讘专讬诐 讜讻谉 诇讗 讬讗诪专 讗讚诐 诇讞讘专讜 讘讬讜诐 讟讜讘 讛专讬谞讬 谞诪谞讛 讘讘讛诪讛 讝讜 讘讞诇拽 住诇注 讗讜 讘砖转讬 住诇注讬诐 讗诇讗 讗讜诪专 诇讜 讛专讬谞讬 谞诪谞讛 讘讘讛诪讛 讝讜 诇诪讞爪讛 讗讜 诇砖诇讬砖 讗讜 诇专讘讬注 讜讻讬讜爪讗 讘讝讛 讜讘转诇诪讜讚 讛诪注专讘 讛转讘讗专 砖讗诐 谞诪谞讜 注诇讬讛 讘讚诪讬诐 诪注专讘 讬讜诐 讟讜讘 讻砖讘讗讬谉 诇讞诇拽 讗讜转讛 讘讬讜诐 讟讜讘 专砖讗讬谉 诇讛讜住讬祝 讘诪谞讬谞诐 讛讬讜 讞诪砖讛 讜讘讗讜 讞诪砖讛 讗讞专讬诐 讜讗诪专讜 讛专讬 讗谞讜 谞诪谞讬谉 注诪讻诐 讘讘讛诪讛 讝讜 讜讬讙讬注 诇讻诇 讗讞讚 讞爪讬 讛讚诪讬诐 砖谞驻诇讜 诇讻诇 讗讞讚 诪讛诐 诪讗转诪诇 专砖讗讬谉 讛诐 诇注砖讜转 讻谉 讜讻谉 讻诇 讻讬讜爪讗 讘讝讛 讜诇砖讜谉 转诇诪讜讚 讛诪注专讘 讘讝讛 讗讬谉 谞诪谞讬谉 讛讗 诇讛讜住讬祝 诪讜住讬驻讬谉 讛讬讜 讞诪砖讛 谞注砖讬谉 注砖专讛:



诪讛 砖讘讬讗专谞讜 讘诪砖谞讛 砖讗讬谉 诪砖讙讬讞讬谉 讘讻祝 诪讗讝谞讬诐 讻诇 注拽专 诇讗 住讜祝 讚讘专 诇砖拽讜诇 讗转 讛讘砖专 讗诇讗 讗祝 诇砖讬诐 讘讛 讗转 讛讘砖专 讚专讱 砖诪讬专讛 诪谉 讛讻诇讘讬诐 讗讜 讛注讻讘专讬诐 讗讜 讚专讱 讛爪谞注讛 讗住讜专 讗诐 讛讬讜 讛诪讗讝谞讬诐 转诇讜讬讜转 讘讗讜转讛 讟讘注转 砖诪谞讬讞讬谉 讗讜转讛 诇砖诐 讘砖注讛 砖砖讜拽诇讬谉 讘讛诐 讛讗 讻诇 砖讗讬谞讛 转诇讜讬讛 砖诐 诪讜转专 讗讞专 砖讗讬谞讜 诪谞讬讞讛 诇讻讜谞转 诪砖拽诇:



讟讘讞 砖讛讜讗 专讙讬诇 讘诪砖拽诇 讛讘砖专 讜讘拽讬 讘讜 讻诇 讻讱 砖讻砖讛讜讗 诪讙讘讬讛 讗转 讛讘砖专 讘讬讚讜 讜诪讻讜讬谉 讘讛讙讘讛转讜 诇讬讚注 诪砖拽诇讛 讛讜讗 诪讻讬专 讗转 诪砖拽诇讛 讗住讜专 诇砖拽讜诇 讘讬讚 讘讚专讱 讝讛 讜讬"诪 砖诇讗 谞讗住专 讗诇讗 讻砖诪谞讬讞 讗转 讛诇讬讟专讗 讘讬讚讜 讗讞转 讜讛讘砖专 讘讬讚讜 讗讞专转 讜诪"诪 诇砖讜谉 转诇诪讜讚 讛诪注专讘 诪讜专讛 讻讚注转 专讗砖讜谉 砖讗诪专讜 砖诐 讘讟注诐 讛讗讬住讜专 诪驻谞讬 砖讬讚讜 讻诇讬讟专讗 讜讻谉 讗诐 讛讬讜 讛诪讬诐 讘讻诇讬 讜讛讬讜 讘讜 砖谞转讜转 讜讬讜讚注讬谉 讘讛谉 讻砖诪讻谞讬住讬谉 诇讬讟专讗 讘砖专 讘讻诇讬 注讚 讗讬 讝讛 砖讘砖谞转讜转 讛诪讬诐 注讜诇讬谉 讗住讜专 诇讻讜讬谉 诪砖拽诇 讛讘砖专 讘讚专讱 讝讛 讬砖 诪讬 砖讗讜诪专 砖诇讗 谞讗住专讜 讚讘专讬诐 讗诇讜 讗诇讗 讘讟讘讞 砖谞专讗讛 讻诪讜讻专 讘诪砖拽诇 讗讘诇 砖讗专 讘谞讬 讗讚诐 诪讜转专讬谉 诇砖拽讜诇 诇注爪诪谉 讛讜讗讬诇 讜讗讬谉 诪转讻讜谞讬谉 诇诪讻讜专 讗诇讗 诇讬讚注 讞诇拽 讛诪讙讬注诐 讻诪讛 讛讜讗 讜讛讘讬讗讜讛 诪诪讛 砖讗诪专讜 讘转诇诪讜讚 讛诪注专讘 专讘谉 砖诪注讜谉 讘谉 讙诪诇讬讗诇 讗讜诪专 讗祝 诪驻讬讬住 讗讚诐 讗转 注爪诪讜 讘诇讬讟专讗 诇讬讚注 讻诪讛 讛讙讬注 诇讜 讜讙讚讜诇讬 讛讚讜专 专讗讬转讬 砖讞讜诇拽讬诐 讘讛 诪诪讛 砖讗诪专讜 诇诪讟讛 砖诇讗 转讛讗 讗砖讛 诪讜讚讚转 拽诪讞 诇讬转谉 诇转讜讱 注讬住转讛 讗诇讗 砖讗谞讜 讻转讘谞讜 讘讛 诇讛讬转专 讻诪讜 砖讬转讘讗专:



讗住讜专 诇注砖讜转 讘讬讜"讟 讘讬转 讬讚 讘讘砖专 讜讛讜讗 谞拽讘 讛注砖讜讬 讘讛 讘住讻讬谉 讻讚讬 诇讗讞讜讝 讗转 讛讘砖专 诪驻谞讬 砖讝讛 讚专讱 讞讜诇 讛讜讗 讗讘诇 诪讜转专 诇谞拽讜讘 讗转 讛讘砖专 讘讗爪讘注讜 砖诇讗 讘住讻讬谉 讜诪讜转专 诇注砖讜转 讘讜 住讬诪谉 讗祝 讘住讻讬谉 讗诐 讛讬讗 诪转注诇诪转 诪谉 讛注讬谉 讻讚讬 诇讛讬讜转讜 讛讬讻专 诇讘注诇讬诐 砖诇讗 讛讜讞诇驻讛 讜讘诇讘讚 砖诇讗 讬注砖讛 住讬诪谉 讘讗讜转讬讜转 讗诇讗 讻注谞讬谉 砖诇砖 拽专谞讜转 讗讜 讬讜转专 讻驻讬 专爪讜谞讜:



讻诇 驻住讜诇讬 讛诪讜拽讚砖讬谉 砖讬砖 讘讛诐 爪讚 拽讚讜砖讛 讻讙讜谉 拽讚砖讬诐 讘注诇讬 诪讜诪讬谉 砖谞驻讚讜 砖讬砖 讘讛诐 爪讚 拽讚讜砖讛 注讚讬谉 讜讛讜讗 砖讗住讜专讬谉 讘讙讬讝讛 讜注讘讜讚讛 诪讜转专 诇砖讞讜讟 讗讜转谉 讘讗讬讟诇讬谉 讜诇诪讻专诐 砖诐 讜讛讜讗 诪拽讜诐 砖讛讟讘讞讬诐 诪讜讻专讬谉 砖诐 讗转 讛讘砖专 诇讻诇 讻讚讬 砖讬讛讜 谞诪讻专讬谉 讘讬讜转专 讜讻谉 谞砖拽诇讬谉 讘诇讬讟专讗 诪讟注诐 讝讛 砖讻诇 砖讛讘注诇讬诐 讬讜讚注讬谉 砖讛讬讗 谞诪讻专转 讬驻讛 讗祝 讛诐 诪讜住讬驻讬谉 讘驻讚讬讜谞诐 讜讛专讬 讚诪讬 讛驻讚讬讜谉 讞讜讝专讬诐 诇讛拽讚砖 砖讛专讬 诪讘讬讗 转讞转讬讛 讘讛诪讛 讗讞专转 讜讗讞专 砖讬砖 讘驻讚讬讜谞谉 转讜注诇转 诇讛拽讚砖 讗讬谉 讞讜砖砖讬谉 诇讘讝讬讜谉 讝讛 讜专讜讚驻讬谉 讗讞专 讛转讜注诇转 讜讗注"驻 砖讻诇 砖讛讜讗 诇讗讞专 驻讚讬讜谞谉 讛谞讗讛 诇讘注诇讬诐 讜拽讜讚诐 驻讚讬讜谞谉 讗讬 讗转讛 讬讻讜诇 诇驻专砖讛 砖讗讬谉 驻讚讬讜谉 讗讞专 砖讞讬讟讛 砖讛专讬 爪专讬讻讜转 讛诐 讛注诪讚讛 讜讛注专讻讛 诪讻诇 诪拽讜诐 诪转讞诇讛 讗诐 讬驻讚讜讛 讛讘注诇讬诐 讻砖讛诐 讬讜讚注讬诐 砖讬讛讬讜 专砖讗讬诐 诇诪讻讜专 讘讗讬讟诇讬谉 讬讜住讬驻讜 讘驻讚讬讜谞讛 讻诪讜 砖讘讬讗专谞讜 讗讘诇 讘讻讜专 讜诪注砖专 讘讛诪讛 砖讛讜诪诪讜 讗讬谉 谞驻讚讬谉 讻讚讬 诇讞讝讜专 讚诪讬讛谉 诇讛拽讚砖 砖讛专讬 讘讘讻讜专 谞讗诪专 诇讗 讬驻讚讛 讜讘诪注砖专 诇讗 讬讙讗诇 讗诇讗 谞讗讻诇讬谉 讘诪讜诪谉 讘讻讜专 诇讘注诇讬讜 讛讻讛谞讬诐 讗讜 诪讗讻讬诇讜 诇诪讬 砖讬专爪讛 讗驻讬诇讜 诇讙讜讬 砖谞讻住讬 讻讛谉 讛讜讗 讻讚讻转讬讘 讜讻讬 讬讛讬讛 讘讜 诪讜诐 讜讻讜' 诇讗 转讝讘讞谞讜 讜讻讜' 讜诪注砖专 诇讘注诇讬诐 讬砖专讗诇 讜诪讗讞专 砖讗讬谉 转讜注诇转 诇讛拽讚砖 讘讘讝讬讜谞谉 讗祝 讛诐 讗讬谉 谞砖讞讟讬谉 讘讗讬讟诇讬谉 讜讗讬谉 谞诪讻专讬谉 讘讗讬讟诇讬谉 讜讗讬谉 谞砖拽诇讬谉 讘诇讬讟专讗 讗诇讗 讬砖讞讟谞讜 讘讘讬转讜 讜讬诪讻专谞讜 讘爪谞注讛 讜诪"诪 讘讻讜专 转诐 讗讬谞讜 谞诪讻专 砖讘砖专 拽讚砖 讛讜讗 讜讻讛谞讬诐 砖谞诪谞讜 注诇讬讜 砖讜拽诇讬谉 诪谞讛 讻谞讙讚 诪谞讛 讗讘诇 诇讗 讘诇讬讟专讗 讜诪注砖专 讘讛诪讛 砖讛转专谞讜 诪讻讬专转讜 讘讘讬转 讚讜拽讗 诪注砖专 讘讛诪讛 砖诇 讬转讜诪讬诐 砖谞砖讞讟 讘诪讜诪讜 讜诪驻谞讬 讛砖讘 讗讘讚讛 诇讬转讜诪讬诐 诇讗 讙讝专讜 注诇讬讜 讗讘诇 讘砖讗专 讘谞讬 讗讚诐 讗讬谉 诪讜讻专讬谉 讗讜转讜 讻诇诇 讜讛讜讗 砖讗诪专讜 讘诪住讻转 讘讻讜专讜转 诇"讗 讘' 讘讘讻讜专 谞讗诪专 诇讗 讬驻讚讛 讜谞诪讻专 讘诪注砖专 谞讗诪专 诇讗 讬讙讗诇 讜讗讬谞讜 谞诪讻专 诇讗 讞讬 讜诇讗 砖讞讜讟 诇讗 转诐 讜诇讗 讘注诇 诪讜诐 讜讘转诇诪讜讚 讛诪注专讘 讘砖谞讬 砖诇 诪讜注讚 拽讟谉 讗诪专讜 砖讟注诐 讗讬住讜专 讘讻讜专 诇讬砖拽诇 讘诇讬讟专讗 讛讜讗 诪驻谞讬 砖讬讛讬讜 诪讜讻专讬谉 讗讜转讜 讘讝讜诇 讜讛讜讗 砖讗诪专讜 讗诇讜 讛讬讜 讞讘专讬 谞诪谞讬谉 注诪讬 讛讬讬转讬 诪转讬专 讘讻讜专 诇讬砖拽诇 讘诇讬讟专讗 讻诇讜诐 讗住专讜 讗诇讗 砖讬讛讬讜 诪讜讻专讬谉 讗讜转讜 讘讝讜诇 讜讛谉 诪注专讬诪讬谉 注诇讬讜 讜诪讜讻专讬谉 讗讜转讜 讘讬讜拽专:

诪讗讬 讗讬谉 谞讜诪谞讬谉 讗诪专 专' 讬讛讜讚讗 讗诪专 砖诪讜讗诇 讗讬谉 驻讜住拽讬谉 讚诪讬诐 诇讘讛诪讛 讘转讞诇讛 讘讬讜"讟 驻讬' 讛讗讬 讚转谞讬 讗讬谉 诪诪谞讬谉 讚诪砖诪注 讗讬谉 诪转讞讘专讬谉 讘驻讬住讜拽 讚诪讬诐 拽讗诪专 砖诇讗 讬转讞讘专讜 诇驻住讜拽 讚诪讬诐 注诇 讛讘讛诪讛 讘讬讜"讟 讗讘诇 讘诇讗 驻讬住讬拽 讚诪讬诐 诪讜转专讬谉 诇讛转讞讘专 讜诇诇讻转 讗爪诇 专讜注讛 讛专讙讬诇 讗爪诇诐 讜诇讬拽讞 诪诪谞讜 讘讛诪讛 讘砖讜转驻讜转 讜专讗讜讬 讛讬' 诇砖谞讜转 讗讬谉 驻讜住拽讬谉 讚诪讬诐 诇讘讛诪讛 讘讬讜"讟 讜讛讗讬 讚诪驻讬拽 诇讛 讘诇砖讜谉 谞讬诪谞讬谉 砖诪砖讜诐 住讬驻讗 讚讗转讬 诇讗砖诪讜谞讬谉 讗讘诇 诪诪谞讬谉 注诇讬讛 诪注专讘 讬讜"讟 讜讘讬讜"讟 砖讜讞讟讬谉 讜诪讞诇拽讬谉 讘讬谞讬讛谉 讜诇讗 讗诪专讬谞谉 讛讞讬诇讜拽 砖诪讞诇拽讬谉 讘讬讜"讟 讛讜讬 注讜讘讚讬谉 讚讞讜诇 转谞讬讗 谞诪讬 讛讬讻 讚讚讜拽讗 诇讬驻住讜拽 讚诪讬诐 讛讜讗 讗住讜专 讗讘诇 诇讛转讞讘专 讜诇讬拽讞 讗讜转讜 讘诇讬 驻讬住讜拽 讚诪讬诐 诪讜转专 讻讚转谞讗讬 讗讘诇 诇讜诪专 诇讜 讛专讬谞讬 注诪讱 诇诪讞爪讛 诇砖诇讬砖 讜诇专讘讬注 讗诇讗 砖诪转讞讘专讬谉 诇拽谞讜转讛 讗讜 砖谞讬诐 讗讜 砖诇砖讛 讗讜 讗专讘注讛:





砖讬讟讛 诪拽讜讘爪转

 诪转谞讬' 讘讛诪讛 砖诪转讛 诇讗 讬讝讬讝谞讛 诪诪拽讜诪讛. 驻讬专讜砖 诪砖讜诐 诪讜拽爪讛 讚诪注讬拽专讗 诪讜讻谞转 诇讗讚诐 讜讛砖转讗 诇讻诇讘讬诐 讜诪讜讻谉 诇讗讚诐 诇讗 讛讜讬 诪讜讻谉 诇讻诇讘讬诐. 


诪注砖讛 砖讘讗讜 讜砖讗诇讜 讗转 专' 讟专驻讜谉 注诇讛 讜注诇 讛讞诇讛 砖谞讟诪讗讛 讻讜'. 讜讗"转 讜讛讗 讞讝讬 诇讛住讬拽讛 转讞转 转讘砖讬诇讜 讜讻讚讗诪专讬谞谉 讙讘讬 讞诇讛 诇讻诐 诇讻诇 爪专讻讬讛诐 讜讗驻讬诇讜 诇讛住讬拽讛 转讞转 转讘砖讬诇讱. 驻讬专砖 专砖"讬 讚专讞诪谞讗 讗讞砖讘讛 诇讛讘注专讛 讚讻转讬讘 讘讗砖 讬砖专祝 讜讛讬诇讻讱 诪诇讗讻讛 讛讬讗. 讜讗诪专讜 讘转讜住' 讚讛讗讬讚谞讗 讚讻诇 讛讞诇讜转 讟诪讗讜转 讗驻讬诇讜 讛讻讬 诪讜转专 诇讟诇讟诇谉 讚拽讬讬诪讗 诇谉 讞诇转 讞讜爪讛 诇讗专抓 讗讬谞讛 讗住讜专讛 讗诇讗 诇诪讬 砖讟讜诪讗讛 讬讜爪讗讛 诪讙讜驻讜 讜讻讛谉 拽讟谉 诪爪讬 讗讻讬诇 诇讛 讗讬 谞诪讬 讻讛谉 讙讚讜诇 讗诐 讟讘诇 诇拽专讬讜. 讗讬 谞诪讬 讟注诪讗 诪砖讜诐 砖讗谞讜 讞讬讬讘讬谉 诇讛驻专讬砖讛 讜讻讬讜谉 砖讻谉 讗讜转讛 砖注讛 诪讜转专 诇讟诇讟诇讛 诇讻诇 诪拽讜诐 砖讬专爪讛. 


讙诪' 诇讬诪讗 转谞谉 住转诪讗 讚诇讗 讻专' 砖诪注讜谉. 驻讬专讜砖 讚讗讬 讗转讬讗 讛讗讬 住转诪讗 讻专' 讬讛讜讚讛 讗祝 注诇 讙讘 讚住转诐 诇谉 转谞讗 讻专' 讬讛讜讚讛 讘讬讜诐 讟讜讘 诪讻诇 诪拽讜诐 拽砖讬讗 讚讗诐 讗讬转讗 讚专' 讬讛讜讚讛 讛讬讗 讜诇讗 专' 砖诪注讜谉 讻讬 诪讬讬转讬谞谉 诇注讬诇 讘专讬砖 驻专拽讬谉 讚转谞谉 住转诪讗 讻专' 讬讛讜讚讛 诪讗讬谉 诪讘拽注讬谉 注爪讬诐 诪谉 讛拽讜专讜转 讗诪讗讬 诇讗 诪讬讬转讬 诇讛 讛讗 讚讛讻讗. 讜讗讬 谞诪讬 讚诇讗 讞砖讬讘 住转诪讗 讗诇讗 住转诪讗 讘转专讗 讚讬讜诐 讟讜讘. 


讘讘注诇讬 讞讬讬诐 砖诪转讜 砖讗住讜专讬谉. 驻讬专讜砖 讚讗住讜讞讬 讗住讞 讚注转讬讛 诪讬谞讬讛讜 诇讙讘讬 讻诇讘讬诐 讜讛讜讛 诇讬讛 讻拽注专讛 讜注砖砖讬转. 


讘讛诪转 拽讚砖讬诐 讜讻讜'. 讗诇讗 诇诪专 讘专 讗诪讬诪专 讚讗诪专 诪讜讚讛 专' 砖诪注讜谉 讘讘注诇讬 讞讬讬诐 砖诪转讜 砖讗住讜专讬谉. 驻讬专讜砖 专讘讬 讚住转诐 诪转谞讬转讬谉 讘讘讛诪转 拽讚砖讬诐 注诇 讬讚讬 诪注砖讛 砖讛讘讬讗 讜诇诪讬讚拽 讛讗 讚讞讜诇讬谉 砖专讬讗 讗诐 讻谉 诇讗 讻专' 讬讛讜讚讛 讜诇讗 讻专' 砖诪注讜谉. 讛讻讗 讘诪讗讬 注住拽讬谞谉 讘诪住讜讻谞转 讜讚讘专讬 讛讻诇. 驻讬专讜砖 讜讗驻讬诇讜 诇专' 讬讛讜讚讛 讚讻诇 砖讛讬讗 诪住讜讻谞转 诪注专讘 讬讜诐 讟讜讘 讞砖讬讘 讻讗讬诇讜 讛讬讗 谞讘诇讛 诪注专讘. 讛讗 讘讘专讬讗讛 诪注专讘 讻讜诇讬 注诇诪讗 诪讜讚讜 讚讗住讜专. 讜讛讬诇讻讱 讛砖讜讞讟 讘讛诪讛 讜谞诪爪讗转 讟专驻讛 讛专讬 讝讜 讻讘注诇讬 讞讬讬诐 砖诪转讜 砖讗住讜专 诇讟诇讟诇讛 诇讚讘专讬 讛讻诇 讚讻砖讛讬讗 讘讞讬讬诐 讘讞讝拽转 讛转专 讛讬讗 注讜诪讚转. 讜讻讬讜谉 砖讻谉 讛砖讜讞讟 讗转 讛讘讛诪讛 讜讘讗 诇讘讜讚拽讛 诇讗 讬讘讚拽谞讛 讗诇讗 讘诪拽讜诐 砖讬讜讻诇 诇讛谞讬讞 砖诐 讗诐 转讛讗 讟专驻讛. 讜讻谉 讻转讘 讛专诪讘"诐 讝"诇 讜讻谉 讛专砖讘"讗 讜讛专讬讟讘"讗 讝"诇 讜讻注讜讘讚讗 讚诇讜讬 讚砖诇讛讬 诪住讻转 砖讘转 讚讻讬 诪讬讬转讜 讘讛诪讛 诇拽诪讬讛 讘讬讜诪讗 讟讘讗 诇讗 讛讜讛 讞讝讬 诇讛 讗诇讗 讗拽讬诇拽诇转讗 讜讻谉 讛讬讗 讘讬专讜砖诇诪讬. 


讗诪专 专讘讗 诪讘讬讗 砖转讬 讘讛诪讜转 讜诪注诪讬讚谉 讝讜 讗爪诇 讝讜. 驻讬专讜砖 讜诪转谞讬转讬谉 讛讻讬 拽转谞讬 讗讬谉 谞诪谞讬谉 讻诇讜诪专 讗讬谉 驻讜住拽讬诐 讚诪讬诐 注诇 讛讘讛诪讛 讘讬讜诐 讟讜讘. 讗讘诇 谞诪谞讬谉 讻诇讜诪专 驻讜住拽讬诐 注诇 讛讘讛诪讛 诪注专讘 讬讜诐 讟讜讘. 讜砖讜讞讟讬谉 讜诪讞诇拽讬谉 讘讬谞讬讛诐. 讻诇讜诪专 讗诐 诇讗 谞诪谞讜 诪注专讘 讬讜诐 讟讜讘 讻讬爪讚 讛谉 注讜砖讬谉 砖讜讞讟讬谉 讜诪讞诇拽讬谉 讜讻讚驻讬专砖 专讘讗 诪讘讬讗 砖转讬 讘讛诪讜转 讜诪注诪讬讚谉 讝讜 讗爪诇 讝讜.





诪讛专砖"讗 - 讞讬讚讜砖讬 讛诇讻讜转

讙诪专讗 讘讘讛诪转 拽讚砖讬诐 讜专' 讟专驻讜谉 砖讛讬讛 诪住讜驻拽 讚住"讚 讚砖专讬 诪砖讜诐 讘讝讬讜谉 拽讚砖讬诐 注讻"诇 转讜住驻讜转 讬砖谞讬诐:


砖诐 讛讘"注 讘诪住讜讻谞转 讜讚"讛 讻讜' 注讬讬谉 讘专讝"讛 讜专"谉 诇拽讬讬诐 讛讙讬专住讗 讜讚"讛 诇讚讘专讬 讛专讬"祝 讜讛"拽 诪住讜讻谞转 讗驻讬' 专"讬 诪讜讚讛 讚砖专讬讗 讜讘讘专讬讗讛 讗驻讬' 专"砖 诪讜讚讛 讚讗住讜专 讻讬 驻诇讬讙讬 讘讞讜诇讛 讻讜' 注讻"诇 讜讻"讻 讛讟讜专 讗"讞:





诪讛专"诐

讘讙诪专讗 讘住讜祝 砖诪注转讬谉 讛讻讗 讘诪讗讬 注住拽讬谞谉 讘诪住讜讻谞转 讜讚讘专讬 讛讻诇 讙讬专住讗 讝讜 诇驻讬 驻专砖"讬 诇讬转讗 讚讛讗 驻讬' 诇注讜诇诐 专"砖 讛讬讗 讜讻讜' 讜诇讚讬讚讬讛 讗"讗 诇讙专讜住 讘讙诪' 讜讚讘专讬 讛讻诇 讜注讬讬谉 讘专"谉 砖讻转讘 砖讙讬专住讗 讝讜 诇驻讬 住讘专转 专讘 讗诇驻住 讜诇驻讬 讙讬专住讗 讝讜 讘讘注诇讬 讞讬讬诐 砖诪转讜 讚讛讬讬谞讜 讘讘讛诪讛 讘专讬讗讛 讗驻讬' 专"砖 诪讜讚讛 砖讗住讜专讬谉 讜讘诪住讜讻谞转 讗驻讬' 专' 讬讛讜讚讛 诪讜讚讛 砖诪讜转专 讻讬 驻诇讬讙讬 讘讞讜诇讛 诪讗转诪讜诇 讜诪转讛 讘砖讘转 讗讜 讘讬"讟 讜诪转谞讬' 讗讬讬专讬 讘诪住讜讻谞转 讜诇讻讱 讟注诪讗 讚拽讚砖讬诐 诇讗 讬讝讬讝谞讛 讛讗 讚讞讜诇讬谉 砖专讬讗 讗驻讬' 诇专' 讬讛讜讚讛 讜讻"砖 诇专' 砖诪注讜谉 讜讚讘专讬 讛讻诇 讛讬讗 讜注"砖:





讞讻诪转 砖诇诪讛

专砖"讬 讘讚"讛 讗诇讗 讟注诪讗 讻讜' 谞拽讟 讜驻专讻讬谞谉 讻讜' 讛讚"讗:





诪讛专"诐 砖讬祝

讙诪' 讘诪住讜讻谞转 讜讚"讛. 专砖"讬 诇讗 讙专讬住 讜讚"讛 [讚诇讗 讗转讬讗 讻专"讬] 讜注讬' 讘专讝"讛 [砖讙讜专住 讚"讛 讗驻讬诇讜 讻专"讬 讚诇讗 驻诇讬讙讬 讻"讗 讘讞讜诇讛 讗讘诇 讘讘专讬讗讛 讗祝 专"砖 诪讜讚讛 诇讛讱 诪"讚 讜讘诪住讜讻谞转 讗祝 专"讬 诪讜讚讛 讜诪转谞讬' 诪住讜讻谞转 讜讚"讛] 讜讗诇讬讘讬讛 拽砖讛 诪讛 拽讗诪专 专"讬 讗诐 诇讗 讛讬转讛 谞讘诇讛 讘注"砖 讻讜' 讜诇讗 讗诪专 讗诐 诇讗 讛讬转讛 诪住讜讻谞转 诪注"砖 讜注讬讬谉: 
讗讬谉 诇讛拽砖讬转 诇讜拽诪讛 诪转谞讬' 砖诪转讛 诪注讬讜"讟 讚住转诪讗 拽转谞讬 (讜讻谉 讻诪讛 诪砖谞讬讜转 讘住诪讜讱 [驻]). 讜诇诪讗讬 讚讗诪专 讘讘讛诪转 拽讚砖讬诐 讗驻"讛 诪住驻拽讗 诇专"讟 [讗讬 砖专讬] 诪砖讜诐 讘讝讬讜谉 拽讚砖讬诐 [讻"讛 讘专砖"讗 诪砖讜诐 转"讬]:


讘专砖"讬 讘讚"讛 讛讛讜讗 讙讘专讗 讻讛谉 讛讬讛. 诇讻讗讜专讛 讗"爪 诇讝讛 讚诇讻"注 砖讜讗诇讬谉 注诇 讛诪讜诐 讛讬讗讱 讘讗 诇讜 讜诇讗 诪砖讜诐 讚谞讞砖讚 专拽 讚诇诪讗 诇讗 讬讚注 讚专砖讗 讚讻诇 诪讜诐 诇讗 讬讛讬' 讘讜 讚讘住诪讜讱. 专拽 专讜注讬 讻讛谞讬诐 讗讬谞诐 谞讗诪谞讬诐 讜爪专讬讱 诇讛讘讬讗 注讚讬诐 砖讻讚讘专讬讜 讻谉 讛讜讗 讜诇讗 诪爪讬谞讜 讚讗"诇 诇讛讗讬 讙讘专讗 讗讬讬转讬 注讚讬诐 砖讻谉 讛讜讗 讜讚讜"拽 [爪]:


讘专砖"讬 讘讚"讛 诇讗 讬讛讬讛 拽专讬 讘讬' 诇讗 讬讛讬讛. 诇诇诪讚 砖讗住讜专 诇讛讟讬诇 诪讜诐 讚驻砖讟讬' 讚拽专讗 砖讗住讜专 诇讛拽专讬讘 讘讻讜专 讘注诇 诪讜诐 讜讻诇 讗驻讬诇讜 讙专诪讗:


讘转讜住' 讘讚"讛 讜注诇 讛讞诇讛 讜拽砖讛 讚讛讗 讚讗讬谉 砖讜专驻讬谉 讻讜'. 诇驻讜诐 专讬讛讟讗 讻讘专 转讬' (砖"住) [专砖"讬 讻爪"诇] 讚讛讗 讗讬谉 诪讚诇讬拽讬谉 讘砖诪谉 砖专讬驻讛 讘讬讜"讟 讜注讬讬谉:


讘讗"讚 讜诪"诪 拽砖讛 讚讛讬讻讬 诪讚诪讬 讻讜'. 讛讜讗 讘诇"讝 [注诇 讛诪砖谞讛]:





专砖"砖

讙诪专讗 砖诇讗 讬讘讬讗 讘爪拽 讻讜' 讻讚讬 砖讬讘讗 讛讻诇讘 讻讜'. 谞"诇 讚诇专讘讜转讗 谞拽讬讟 讘爪拽 砖讗讬谉 讚专讱 讛讻诇讘讬诐 诇讗讻诇讜 讻诪砖"讻 讛诪诇讞诪讜转 诇注讬诇 驻"讘 讙讘讬 驻诇讜讙转转 专讬讛"讙 讜专"注 讘讚专砖讛 讚诇讻诐 讜诇讗 诇讻诇讘讬诐 注"砖 讜讗"讻 讛讜讛 讙专诪讗 专讞讜拽讛 讗驻"讛 讗住讜专. 讜讗讬谉 拽讜砖讬讗 注诇 讛诪诇讞诪讜转 诪住驻"讙 讚讟讛专讜转 讘爪拽 讻讜' 讜讘讻诇讘 讻讚讬 砖讬诇讞讻讜 讻讜' 讚讛转诐 诪讬讬专讬 砖谞讬讻专 诪拽讜诐 谞砖讬讻转诐 讜拽讗讬 讗专讬砖讗 砖讬砖 讘讛 谞拽讬专讜转 转专谞讙讜诇 讜讻"讻 讛专诪讘"诐 讘讞讘讜专讜 诇讛讚讬讗:



专砖"讬 讚"讛 讛讛讜讗 讙讘专讗 讻讛谉 讛讬讛. 讜讻"讻 讘讚"讛 讗转 讙专诪转 砖谞讞砖讚转诐 讻讜'. 讜诇讻讗讜专讛 拽砖讛 讗"讻 诪讚讜注 讛讗诪讬谞讜 讘讛砖讬讘讜 诇讗 讜诇讗 讚专砖 诪诪谞讜 注讚讬诐 讻诪砖"讻 诇注讬诇. 讜讗讜诇讬 讚讘讗诪转 讗"诇 讗讞"讻 诇讛讘讬讗 注讚讬诐 讜讛讙诪专讗 诇讗 讞砖讛 诇讛讘讬讗 讝讛 讻诪讜 讚诇讗 住讬讬诪讗 讚砖专讬 诇讬讛. 讜诪讛 砖讛讻专讬讞讜 诇讜诪专 讚讻讛谉 讛讜讛 讛讜讗 诪砖讜诐 讚讗讬谉 专讜讗讬谉 讘讻讜专 讬砖专讗诇 讗讗"讻 讻讛谉 注诪讜 (讘讻讜专讜转 诇讜 讘 讜砖诐):



专讚"讛 讜驻专讟讬' 讜讛讬讗 砖谞讜讬讛 讻讜' 砖驻转讜 砖谞驻讙诪讛. 讛讜讗 砖诐 (诇讟):



专讚"讛 讗转 讙专诪转 砖讬砖专讗诇 讻讜' 讗诇讗 讙' 讞讚砖讬诐. 讛讬讬谞讜 讘讚拽讛 讜讻专' 讬讜住讬 讘专"驻 注讚 讻诪讛 讚诇讬转 讛"讻:



专讚"讛 砖讗住讜专讬诐 讜讻讬 砖专讬讗 讘诪住讜讻谞转 讻讜'. 讻爪"诇:



转讚"讛 讜注诇 讛讞诇讛 讚诇讻讱 讗"谞 诇驻谞讬 讻诇讘讜 诪砖讜诐 讚诪爪讜转讛 讘砖专讬驻讛 讻讜'. 注诪砖"讻 讘专驻"讘 讚驻住讞讬诐 讘住"讚:



讘诪砖谞讛 讜砖讜讞讟讬谉 讜诪讞诇拽讬谉 讘讬谞讬讛诐. 诪驻专砖"讬 诪砖诪注 讚讙专讬住 讜砖讜讞讟 讻讚诇拽诪谉 (住"讚 讻讞) 讘诪砖谞讛 讜讗讜 拽转谞讬 讗讜 讚谞诪谞讬谉 诪注讬讜"讟 讗讜 讚诪讞诇拽 讘讬谞讬讛谉 讘诇讗 驻讬住讜拽 讚诪讬诐 讻诇诇 讜注"讝 砖讬讬诇 讘讙诪专讗 讛讬讻讬 注讘讬讚:



讙诪专讗 转谞"讛 诇讗 讬讗诪专 讻讜'. 讘转讜住驻转讗 转谞讬 讘讛讚讬讗 讻讬爪讚 讗讬谉 谞诪谞讬谉 讻讜' 诇讗 讬讗诪专 讻讜' (讜讗讜诇讬 讚讻爪"诇 讙诐 讻讗谉) 讜专"诇 讚诇讗 讬讗诪专 诇讜 讛专讬谞讬 砖讜转祝 注诪讱 讘讘讛诪讛 讝讜 讘住诇注 讜专爪讜谞讜 砖讬砖讜诐 讚诪讬 讛讘讛诪讛 讻讜诇讛 (讜讝讛讜 驻讬住讜拽 讚诪讬诐) 讜讗诐 讬砖讬讬诪讜讛 讚"诪 讘注砖专讛 住诇注讬诐 讬讛讬讛 诇讜 讘讛 讞诇拽 注砖讬专讬转 讜讻讛"讙 讜讗讜诪专 讻谉 讻讚讬 砖讬注诇讛 诇讜 讞诇拽讜 讘讝讜诇 讬讜转专 讻诪讜讘谉 讜诇拽诪谉 (住"讚 讻讞) 讚转谞讬 诇讗 讬讗诪专 讗讚诐 砖拽讜诇 诇讬 讘讚讬谞专 讘砖专 讗讬谞讜 爪专讬讱 诇砖讜诐 讛讘讛诪讛 讻讜诇讛 专拽 讗讜转讛 讞转讬讻讛 砖谞讜转谉 诇讜 讜讻"诪 砖驻讬' 讛讙专"讗 讝"诇 讘砖讜"注 专"住 转"拽 讜讗转讬 砖驻讬专 诇砖讜谉 谞诪谞讬谉 讚讛讻讗. 讜讻谉 砖讬谞讜讬 诇砖讜谉 诪住诇注 诇讚讬谞专 讜诪讬讜砖讘 转诪讬讛转 讛转讜讬"讟 讘诪砖谞讛 讚诇拽诪谉:





讛讙讛讜转 讬注讘"抓

转讜住壮 讚"讛 讜注诇 讻讜壮 讛讗 讗讬转 讘讬讛 爪讜专讱 讙讘讜讛 讻"讗 爪诇讬 讗砖. 谞"讘 讛讗 诇拽"诪 讚诪爪讜讛 爪诇讬 讗砖 爪讜专讱 讛讚讬讜讟 讛讜讗:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讗讬谉 驻讜住拽讬谉 讜讻讜'. 注讬' 专砖"讬 诇拽诪谉 讚祝 诇讝 注"讗 讚"讛 诪砖讜诐 诪拽讞 讜诪诪讻专:


讘讗"讚 讘住驻专 注讝专讗. 讻诇讬砖谞讗 讚砖"住 住讜讻讛 讚祝 诇讝 注"讗 讜讻谉 讘注讝专讗 讜讻讜' 讜讝讛讜 讘谞讞诪讬讛 讞' 讜注讬' 住谞讛讚' 讚祝 爪讙 注"讘:





讞讬讚讜砖讬 讞转"住

讜诪注砖讛 讜砖讗诇讜 讗转 专"讟 注诇讬' 讜注诇 讛讞诇讛 讜讻讜' 驻讬专砖"讬 讚专讞诪谞讗 讗讞砖讘讬' 诇讛讘注专转 拽讚砖讬诐 讚讗驻讬' 诪专讬爪讛 诇驻谞讬 讻诇讘讜 讛讜讛 诪诇讗讻讛. 讻讜讜谞转讜 诪讘讜讗专 讚讘转专讜诪讛 砖谞讟诪讗转 诇讗 讻转讬' 砖诐 讘讬注讜专 讘讛讚讬' 讗讚专讘讗 讛转讬专讗 讻转讬' 砖诇讱 转讛讬'. 讗诇讗 讗诪专讬' 讻砖诐 砖诪爪讜讛 诇砖专讜祝 拽讚砖讬' 讻讱 诪爪讜讛 诇砖专讜祝 转专讜诪讛 砖谞讟诪讗转 讜讗诪专 专讞诪谞讗 砖诇讱 转讛讬' 诇讛住讬拽讛 转讞转 转讘砖讬诇讱 注讬' 砖讘转 讻"讛 注"讗 讜住"诇 诇专砖"讬 诪讚讗诪专 专讞诪谞讗 砖诇讱 转讛讗 讛讜转专 诪诪讬诇讗 诇转转讜 诇驻谞讬 讘讛诪转讜 讘驻砖讬讟讜转 砖"住 驻住讞讬诐 诇"讘 讚诇讬转 诇讬讛 诇专砖"讬 诇讞诇拽 讘讬谉 转专讜诪转 讞诪抓 诇转专讜诪讛 讟诪讗讛. 讜诇砖讜谉 诇讛住讬拽讛 转讞转 转讘砖讬诇讱 讛讜讗 诇讗讜 讚讜拽讗 讗诇讗 讗砖讙讬专转 诇讬砖谉 讘注诇诪讗. 讻讬讜谉 讚诪爪讜转 讘讬注讜专 讘讙讜驻讬 讚转专讜诪讛 诇讗 讻转讬讘 专拽 讘拽讚砖讬诐 讜讛转诐 诪爪讜转讜 讘砖专讬驻讛 注"讻 讙讘讬 讛讬转专 讛谞讗转 转专讜诪讛 讚讻转讬讘 诇讱 砖诇讱 转讛讬'. 讗诪专讬' 诇砖讜谉 诇讛住讬拽讛 讗讘诇 诇注讜诇诐 诪讚讻转讬讘 诇讱 讗驻拽讬' 专讞诪谞讗 诪砖专讬驻讛 讜讗讜拽诪讬 讘讻诇 诪讬谞讬 讘讬注讜专 讗驻讬' 诇讛专讬爪讛 诇驻谞讬 讻诇讘讜 讜诪"诪 诪讚讗驻拽讬' 专讞诪谞讗 诇诪爪讜转 讘讬注讜专 讚转专讜诪讛 讘诇砖讜谉 砖专讬驻讛 讚讻转讬讘讬 讙讘讬 拽讚砖讬诐 讛专讬 讗讞砖讘讬' 专讞诪谞讗 诇讗讻讬诇转 讘讛诪讛 讻诪讜 砖专讬驻讛 讜讛"诇 诪诇讗讻讛 讙诪讜专讛 讜讗住讜专讛 讘讬"讟 讝讛 谞"诇 讚注转 专砖"讬 讜讗诪谞诐 讻诇 讝讛 讘转专讜诪讛 讚注讬拽专 讘讬注讜专 砖诇讛 讘诇砖讜谉 砖专讬驻讛 讻转讬'. 讗讘诇 讘讞诪抓 讘驻住讞 诇专讘谞谉 讚专' 讬讛讜讚讛 讚住"诇 讛砖讘转转讜 讘讻诇 讚讘专 讜诇讗 诪爪讬谞讜 讘讬讛 诇砖讜谉 砖专讬驻讛 诇讗 砖讬讬讱 诇讜诪专 专讞诪谞讗 讗讞砖讘讬' 讜诇拽"诪 诪诪"砖 专砖"讬 讘驻住讞讬诐 讛' 注"讘 讚"讛 注"砖 讜注"砖 讘驻谞讬 讬讛讜砖注 讜拽"诇:


讘诪住讜讻谞转 讜讚讘专讬 讛讻诇 诇砖讬讟讛 讝讜 诪讜讚讛 专"砖 诇专' 讬讛讜讚讛 讘讘注诇讬 讞讬讬诐 砖诪转讜 讜诪讜讚讛 专' 讬讛讜讚讛 诇专"砖 讘诪住讜讻谞转 砖诪转讛 讜驻诇讜讙转转诐 讘讞讜诇讛 砖诪转讛 讜讻讬 讛讗讬 讙讜讜谞讬 讬砖 诇注讬讬' 讘住讜讙讬' 讚讘讻讜专 砖谞驻诇 诇讘讜专 讘诪讜诐 注讜讘专 诪注讬"讟 讜谞注砖讛 诪诪谞讜 诪讜诐 拽讘讜注 讗讬 讚讜诪讛 诇诪住讜讻谞转 讜诇讬转 讘讬' 诪讜拽爪讛 讗驻讬' 诇专' 讬讛讜讚讛 讜讻讘专 讻转讘转讬 诪讝讛 诇注讬诇 讜讻谉 诇拽诪谉 讘驻' 讛诪讘讬讗 讘住讜讻讛 专注讜注 诪注讬"讟 讗讬 讛讜讛 专注讜注 讟讜讘讗 讚讚诪讬 诇诪住讜讻谞转 讚诪讜讚讛 讘讬' 专' 讬讛讜讚讛 讜注"砖:


讜谞"诇 讚讝注讬专讬 诇讗 讗诪专 讗诇讗 讘诪住讜讻谞转 讜诇讗 讗诪专 讜讚"讛. 讜砖"住 砖诇讛讬 砖讘转 讚诇讗 住"诇 诇讞诇拽 讘讬谉 砖讘转 诇讬"讟 诇注谞讬谉 诪讜拽爪讛 诪讜讻讞 诪讻讗谉 讚讝注讬专讬 讻专"砖 住"诇 讜转诇诪讜讚讗 讚砖诪注转讬谉 讚住"诇 诇讞诇拽 讘讻讱 讚讘讬"讟 住转讬诐 诇谉 转谞讗 讻专' 讬讛讜讚讛 注"讻 讛讜住讬祝 讛砖"住 讘讚讘专讬 讝注讬专讬 讘诪住讜讻谞转 讜讚"讛 讜注诪"砖 专讝"讛 讘砖诪注转讬谉:





驻谞讬 讬讛讜砖注

讘诪砖谞讛 讘讛诪讛 砖诪转讛 讜讻讜' 讜诪注砖讛 讜砖讗诇讜 讗转 专' 讟专驻讜谉 注诇讬讛 讜注诇 讛讞诇讛 砖谞讟诪讗讛 讜驻讬专砖"讬 讗驻讬诇讜 诇转转讛 诇讻诇讘讜 讗住讜专 讘讬"讟 讜讻讜' 讚专讞诪谞讗 讗讞砖讘讛 讜讻讜' 注讻"诇. 讜讻"讻 专砖"讬 讘驻住讞讬诐 讘驻专拽 讗诇讜 注讜讘专讬谉 (驻住讞讬诐 讚' 诪"讜) 注"砖 讜讗注"讙 讚诇讻讗讜专讛 诪砖诪注 诪诇' 专砖"讬 讘驻"拽 讚驻住讞讬诐 讚祝 讛' 注"讘 诇讛讬驻讱 讘诪讛 砖驻讬专砖 砖诐 讙讘讬 砖"诪 诪讚专"注 转诇转 讗诇讗 砖讻讘专 讻转讘转讬 砖诐 讘驻"拽 诇讬讬砖讘 讘讝讛 砖讬讟转 专砖"讬 诇谞讻讜谉. 诪讬讛讜 谞专讗讛 讚诪"砖 专砖"讬 讚专讞诪谞讗 讗讞砖讘讛 诇讗讜 讗讞诇讛 砖谞讟诪讗转 拽讗讬 讚注讬拽专 拽专讗 诇讗 讗讬讬专讬 讗诇讗 讘讬讜诐 讚砖专讬驻转谉 诪谉 讛转讜专讛 诪砖讗"讻 讘讞诇讛 讚注讬拽专 砖专讬驻转讛 诇讗 讛讜讬 讗诇讗 诪讚专讘谞谉 诪砖讜诐 讚讚诪讬讗 诇拽讚砖 讗讬 谞诪讬 诪砖讜诐 转拽诇讛 讻诪讜 砖驻讬专砖"讬 诇讛讚讬讗 讘驻专拽 讘诪讛 诪讚诇讬拽讬谉 (砖讘转 讚祝 讻"讛) 讜讗"讻 诇驻"讝 诪讛 砖讻转讘 讻讗谉 讚讗讬谉 诪讘注专讬谉 讞诇讛 讘讬"讟 诪砖讜诐 讚专讞诪谞讗 讗讞砖讘讛 讛讬讬谞讜 诪砖讜诐 讚讙讝专讬谞谉 转专讜诪讛 讜讞诇讛 讗讟讜 拽讚砖讬诐 讗诇讗 砖讛转讜住' 讻转讘讜 砖诐 讘驻专拽 讘诪讛 诪讚诇讬拽讬谉 讚讗驻砖专 讚注讬拽专 讚讬谉 砖专讬驻转 转专讜诪讛 讜讞诇讛 谞诪讬 诪讚讗讜专讬讬转讗 讜注"砖 讘讞讬讚讜砖讬谞讜:


讘转讜住' 讘讚"讛 讜注诇 讛讞诇讛 砖谞讟诪讗转 讜讻讜' 讜拽砖讛 讚讛讗 讚讗讬谉 砖讜专驻讬谉 讜讻讜' 讛讬讬谞讜 讟注诪讗 讜讻讜' 诇注砖讜转 讗砖 讜诇注住讜拽 讘砖专讬驻转讜 讜讻讜' 注讻"诇. 讙诐 讘讝讛 讛讗专讻转讬 讘驻专拽 讘诪讛 诪讚诇讬拽讬谉 (砖讘转 讚祝 讻"讙 注"讘) 讜讚祝 讻"讚 注"讘 讘诇' 讛转讜住' 讚专砖"讬 谞讝讛专 讘讝讛 讘诪"砖 讚专讞诪谞讗 讗讞砖讘讛 讜讻讜讜谞转讜 讚专讞诪谞讗 诇讗讜 诪砖讜诐 诪诇讗讻转 讛讘注专讛 讗住专讛 讗诇讗 诪讙讝讬专转 讛讻转讜讘 讚讛讗 讜讚讗讬 讗驻讬诇讜 讗诐 讗砖 诪讜讻谉 诇驻谞讬讜 讗驻"讛 讗住讜专 讜讗讬 诪砖讜诐 讛讘注专转 讛拽讚砖讬诐 注爪诪讜 谞诪讬 诇讬讻讗 诇讗 诪讬讘注讬讗 诇诪讗讬 讚拽讬"诇 诪诇讗讻讛 砖讗爪"诇 砖专讬 诪讚讗讜专讬讬转讗 讗驻讬诇讜 讘砖讘转 讗"讻 讛讗 谞诪讬 诪诇讗讻讛 砖讗爪"诇 讛讬讗 讗诇讗 讗驻讬诇讜 诇专"讬 讚讗诪专 诪诇讗讻讛 砖讗爪"诇 讞讬讬讘 讗驻"讛 谞专讗讛 讚诪讜讚讛 讘讻讛"讙 讚驻讟讜专 诪砖讜诐 讚诪拽诇拽诇 讙诪讜专 讛讜讗 讗讬 讛讜讬 专砖讗讬 诇讬转谉 诇驻谞讬 讻诇讘讜 讻谉 谞专讗讛 诇讬 诇讬讬砖讘 砖讬讟转 专砖"讬 讜注"砖 讘讞讬讚讜砖讬谞讜 讘讗专讬讻讜转:


讘驻专砖"讬 讘讚"讛 讘讘讛诪转 拽讚砖讬诐 讜讻讜' 讗驻讬诇讜 诇诪"讚 驻讜讚讬谉 讘讬"讟 诇讗 驻专拽讬 诇讛 注讻"诇. 讜诇讗 讬讚注转讬 诇诪讛 讛讜爪专讱 诇讻讱 讚讛讗 讜讚讗讬 讛讱 讘讛诪转 拽讚砖讬诐 讘讘讻讜专 讗讬讬专讬 讚讛讗 专' 讟专驻讜谉 诇讗讞专 讞讜专讘谉 讟讜讘讗 讛讜讬 讚诇讗 讗砖讻讞谉 讘讛诪转 拽讚砖讬诐 讗诇讗 讘讘讻讜专 诇讞讜讚 (讜讛讻讬 讗讬转讗 诇讛讚讬讗 讘讬专讜砖诇诪讬) 讗"讻 讘讘讻讜专 讜讚讗讬 诇讗 砖讬讬讱 驻讚讬讜谉 讻讬讜谉 讚拽讚讜砖转讜 诪专讞诐 讜爪"注:


讘讙诪' 讛讘"注 讘诪住讜讻谞转 讜讚"讛. 驻讬' 讚诇驻"讝 讛讗 讚谞拽讬讟 讘讛诪讛 讚讜诪讬讗 讚讞诇讛 讚拽讚讜砖讛 讛讬讬谞讜 诪砖讜诐 讚讘拽讚砖讬诐 诪讬诇转讗 讚驻住讬拽讗 讛讜讗 讚讗驻讬诇讜 讘诪住讜讻谞转 讗住讜专 诪砖讗"讻 讘讘讛诪转 讞讜诇讬谉 讛讜讬 砖专讬 讗诇讬讘讗 讚专"砖 讜注讬讬谉 讘讝讛 讘住' 讬砖"砖 讘讗专讬讻讜转 讜讙诐 讘住' 讘注诇 讛诪讗讜专 讛讗专讬讱 讘讝讛 讜讛拽砖讛 注诇 砖讬讟转 讛专讬"祝 讚驻住拽 讻讛讱 讗讜拽讬诪转讗 讚讗讬讬专讬 讘讘讛诪转 拽讚砖讬诐 讜讘诪住讜讻谞转 讗注"讙 讚驻住拽 讘诪讜拽爪讛 讘讬"讟 讻专"讬 讜讛讜讬 讻转专转讬 讚住转专谉 讗讛讚讚讬 讜转讬专抓 讘讝讛 讘注诇 讛诪讗讜专 诇驻讬 砖讬讟转讜 讚讛讗 讚拽讬"诇 讘讬"讟 讻专"讬 讛讬讬谞讜 讚讜拽讗 讘诪讜拽爪讛 讚诇讗 砖讬讬讱 讘砖讘转 讻讙讜谉 讘拽讜注 注爪讬诐 讗讜 诪讜拽爪讛 诪讞诪转 讗讬住讜专 砖讞讬讟讛 讗讜 爪讬讚讛 讚诇讗 砖讬讬讱 讘砖讘转 诪砖讗"讻 讛讻讗 讘讘讛诪讛 砖诪转讛 讚讗讬住讜专 诪讜拽爪讛 讛讜讗 讛讬讬谞讜 诪砖讜诐 讚讗转诪讜诇 诇讗 拽讬讬诪讬 诇讻诇讘讬诐 讜讚讘专 讝讛 谞讜讛讙 讘讬谉 讘砖讘转 讜讘讬谉 讘讬"讟 讗"讻 诇驻"讝 诇讗 砖讬讬讱 诇讛讞诪讬专 讘讬"讟 讬讜转专 诪讘砖讘转:


诪讬讛讜 讘讗诪转 砖讗讬谉 讝讛 诪住驻讬拽 诇砖讬讟转 讛专讬"祝 讚诇讬转 诇讬讛 讛讗讬 讻诇诇讗 砖诇 讘注诇 讛诪讗讜专 讻诪"砖 讛专诪讘"谉 讝"诇 讘住' 讛诪诇讞诪讜转 讘专讬砖 诪讻讬诇转讬谉 注"砖 讜讗"讻 讛讚专讗 拽讜砖讬讗 诇讚讜讻转讗 诇驻讬' 讛专讬"祝 讜诇驻讬 讙讬专住转讜 讚诇讗 讙专住 讜讚"讛 讜讻讚诪砖诪注 谞诪讬 诪诇' 专砖"讬 讘砖诪注转讬谉 讚诇讗 讙专讬住 诇讛 诪砖讜诐 讚诪讜拽讬 诇讛 讻专"砖 讚讜拽讗 讚讗讬 诇专"讬 讗驻讬诇讜 诪住讜讻谞转 讚讞讜诇讬谉 砖专讬. 讗诪谞诐 诇注"讚 讬砖 诇讬讬砖讘 砖讬讟转 讛专讬"祝 讘注谞讬谉 讗讞专 讚讻讬讜谉 讚注讬拽专 讚讬谞讗 讚诪转谞讬转讬谉 讗讬谞讜 讗诇讗 诇注谞讬谉 讟讬诇讟讜诇 诇讞讜讚 讚讛讗 讘讛诪转 拽讚砖讬诐 诇讗 讞讝讬 诇讻诇讘讬诐 讗注"讻 讚诇注谞讬谉 讟讬诇讟讜诇 讗讬讬专讬 讻讚拽转谞讬 诇讗 讬讝讬讝谞讛 诪诪拽讜诪讛 诪讬讛讜 讻讬讜谉 讚注讬拽专 讗讬住讜专 讟讬诇讟讜诇 讘讝讛 讗讬谞讛 诪讞诪转 讗讬住讜专 讗诇讗 诪砖讜诐 诪讬讙讜 讚讗讬转拽爪讗讬 讘讛"砖 讗"讻 讗驻砖专 讚讛专讬"祝 谞诪讬 诪讜讚讛 诇住讘专转 讘注诇 讛诪讗讜专 讚讗讬谉 诇讛讞诪讬专 讘讬"讟 讬讜转专 诪讘砖讘转 讜讻诪讜 砖讗讘讗专 讘拽"讗 讘讻诇诇讬 讚讬谞讬 诪讜拽爪讛 讚讬"讟 讜讚讜"拽:





讬诐 砖诇 砖诇诪讛

讚讬谉 讚讗讬谉 拽讜谞讬谉 讘砖专 诪讛讟讘讞 讘驻讬住讜拽 讚诪讬' 砖讬讗诪专 诇讜 转谉 诇讬 讘住诇注 讗讜 讘砖转讬诐 讜诇讗 讬讗诪专 诇讜 讛专讬谞讬 砖讜转祝 注诪讱 讘住诇注 讗诇讗 诪讞诇拽 诇讛诐 砖诇砖讬讜转 讗讜 专讘讬注讬讜转 讻驻讬 讛讞诇拽讬诐 砖讚专讱 诇讞诇拽 讘注讬专 讜讘诇讗 驻讬住讜拽 讚诪讬诐 讜诪讘讬讗 讻' 讘讛诪讜转 讜讬讗诪专 讝讜 讻讝讜 讜诇诪讞专 砖诪讬谉 讛谞砖讗专转 讜讻驻讬 诪讛 砖砖讜讛 讻讱 讬驻专注 诇讜 讗住讜' 诇砖拽讜诇 讘砖专 讜讗驻讬' 诇讬转谞讜 讘讻祝 诪讗讝谞讬诐 诇砖讜诪专讜 诪谉 讛注讻讘专讬诐 讗住讜专 讗诐 讛讬讗 转诇讜讬' 讘诪拽讜诐 砖专讙讬诇讬谉 诇砖拽讜诇 讘讛 讜讗住讜' 诇砖拽讜诇 诪谞讛 讻谞讙讚 诪谞讛 讜讗住讜' 诇讛讟讬诇 讙讜专诇讜转 注诇 讛诪谞讜转 讜讗驻讬' 诇讙讜讬 讗住讜专 诇讜诪专 砖讬讟讬诇 讘注讘讜专讜 讜讟讘讞 讗讜诪谉 讗住讜' 诇砖拽讜诇 讗驻讬' 讘讬讚 讚讛讬讬谞讜 砖诇讜拽讛 讛讞转讬讻讛 讘讬讚讜 讜诪砖注专 讻诪讛 讬砖 讘讛 讜讚讜拽讗 诇砖拽讜诇 讗讘诇 讛讟讘讞 讗讜诪谉 讗注"驻 砖讬讜讚注 诇讻讜讬谉 讚专讱 讞转讬讻转讜 诇讞转讜讱 诇讬讟专' 讗讬 讞"诇 讞讜转讱 讜讗讬谞讜 讞讜砖砖 讜讗住讜' 诇砖拽讜诇 讻诪讬诐 讻讙讜谉 砖谞讜转谉 诪讬诐 讻讻诇讬 讜谞讜转谉 讘讜 讛讞转讬讻讛 讜诇驻讬 诪讛 砖注讜诇讬谉 讛诪讬诐 讬讜讚注 讻诪讛 讬砖 讘讞转讬讻讛 讜讻"讝 讗住讜专 讗驻讬' 诇讘注讛"讘 讘讘讬转讜 讻诪讛 讬讘砖诇 讘拽讚专转讜 讗住讜专 诇注砖讜转 讘讬转 讬讚 讘讘砖专 讻讙讜谉 砖谞讜拽讘讜 诇转诇讜转 讘讜 讜讚讜拽讗 讘住讻讬谉 讗讻诇 讘讬讚 诪讜转专 讜诇注砖讜转 讘讜 住讬' 诪讜转专 讗驻讬' 讘住讻讬谉:


诪转谞讬' 讗讬谉 谞讬诪谞讬谉 注诇 讛讘讛诪讛 讘转讞讬诇讛 讘讬"讟 讗讘诇 谞讬诪谞讬谉 注诇讬讛 诪注讬"讟 讜砖讜讞讟讬谉 讜诪讞诇拽讬谉 讘讬谞讬讛谉 专"讬 讗讜诪专 砖讜拽诇 讗讚诐 讘砖专 讻谞讙讚 讛讻诇讬 讻谞讙讚 讛拽讜驻抓 驻讬' 讜诇诪讞专转讜 砖讜拽诇讬诐 讛讻诇讬 讗讜 讛拽讜驻抓 讜讞讻"讗 讗讬谉 诪砖讙讬讞讬谉 讘讻祝 诪讗讝谞讬' 讻诇 注讬拽专 诪讗讬 讗讬谉 谞讬诪谞讬谉 讗专"讬 讗' 砖诪讜讗诇 讗讬谉 驻讜住拽讬谉 讚诪讬诐 注诇 讛讘讛诪' 讘转讞讬诇' 讘讬"讟 讚诪拽讞 讜诪诪讻' 讗住讜' 讘讬"讟 讜讘砖讘' 讛讬讻讬 注讘讬讚 驻讬' 讚拽转谞讬 砖讜讞讟' 讜诪讞诇拽讬谉 砖讬讚注讜 诇诪讞专 讻诪讛 讛讬转讛 砖讜讛 诇驻住讜拽 讚诪讬讛 讗诪专 专讘讗 诪讘讬讗 讘' 讘讛诪讜转 砖讜讜转 讜诪注诪讬讚 讗讜转谉 讝讛 讗爪诇 讝讛 讜讬讗诪专 讝讜 讻讝讜 驻讬' 诇诪讞专 砖诪讬谉 讗讜转讛 砖谞讜转专讛 转谞"讛 驻讬' 讻砖诪讜讗诇 讚讗讬谉 驻讜住拽讬谉 讚诪讬诐 诇讗 讬讗诪专 讗讚诐 诇讞讘讬专讜 讛专讬谞讬 注诪讱 讘住诇注 驻讬' 诇讛讬讜转 谞诪谞讛 注诇 讘讛诪讛 讝讜 讘住诇注 讛专讬谞讬 注诪讱 讘砖谞讬' 讗诇讗 讬讗诪专 诇讜 讛专讬谞讬 注诪讱 诇讞爪讬讛 讜诇砖诇讬砖 诇专讘讬注 讜诪住讬拽 讜讞讻"讗 讗讬谉 诪砖讙讬讞讬谉 讘讻祝 诪讗讝谞讬诐 讻诇 注讬拽专 诪讗讬 讻诇 注讬拽专 讗专"讬 讗"砖 讜讗驻讬诇讜 诇砖讜诪专讜 诪谉 讛注讻讘专讬诐 讗诪专 专讘 讗讬讚讬 讘专 讗讘讬谉 讜讛讜讗 讚转诇讬讗 讘转专转讗 驻讬' 讘讟讘注转 砖转讜诇讬谉 讗讜转讛 讻砖砖讜拽诇讬谉 讘讛谉 诪驻谞讬 砖谞专讗讛 讻砖讜拽诇 讘讬"讟 讜诪住讬拽 专讘讬 讞讬讬讗 讜专"砖 讛讜讜 砖拽诇讬 诪谞讛 讻谞讙讚 诪谞讛 驻讬' 讞诇拽 讻谞讙讚 讞诇拽 讻讚讬 诇讞诇拽 讘砖讜讛 讜讻' 讛专讬"祝 讜讛专讗"砖 讗讞专讬讜 讚诇讗 拽"诇 讻讜讜转讬讬讛讜 讗诇讗 讻专讘谞谉 讚讗诪专讬 讗讬谉 诪砖讙讬讞讬谉 讘讻祝 诪讗讝谞讬诐 讻诇 注讬拽专 讜诇讛讟讬诇 讙讜专诇讜转 注诇 讛诪谞讜转 讗住讜专 讘讬"讟 讜讘砖讘转 讻讚讗讬转讗 讘驻' (讛砖讜讗诇) 讜讘讚专砖讜转 诪讛专讬"诇 砖讗住讜专 诇讜诪专 诇讻讜转讬 诇讛讟讬诇 讙讜专诇 讘注讘讜专讜 转讜 诪住讬拽 讗专"讬 讗"砖 讟讘讞 讗讜诪谉 讗住讜专 诇砖拽讜诇 讘讬讚 驻讬' 专砖"讬 砖诇讜拽讞 讘砖专 讘讬讚讜 讗讞转 讜讛诪砖拽诇 讘讬讚讜 讗讞转 讜诪讻讜讬谉 讛诪砖拽诇 讜讻' 讛专讗"砖 诪砖诪注 讚讜拽讗 讘讻讛"讙 讗住讜专 砖讚讜诪讛 诇讻祝 诪讗讝谞讬诐 讗讘诇 讗诐 讬讜讚注 诇讻讜讬谉 讛诪砖拽诇 讘讬讚讜 讗讞转 诪讜转专 讜诇讗 谞专讗讛 讚讗"讻 讛诇"诇 讗讘诇 砖讜拽诇 讘讬讚讜 讗讞转 讜诪谞讬讞 讗诇讗 讗诐 讛讬讛 讛讟讘讞 讗讜诪谉 诇讗 讬砖拽讜诇 讘讬讚讜 讜讬谞讬讞 诪驻谞讬 砖讬讚讜 讻诪砖拽诇 讗讘诇 讞讜转讱 讘住讻讬谉 讜谞讜转谉 诇讝讛 讜诇讝讛 注"讻 讜讛谞讛 诪"砖 诇讗 讬砖拽讜诇 讜讬谞讬讞 诪驻谞讬 砖讬讚讜 讻诪砖拽诇 讗讘诇 讞讜转讱 讘住讻讬谉 讻讜' 讛讻诇 讛讜讗 讘讬专讜砖诇诪讬 讜诪讛 砖拽讗诪专 讞讜转讱 讘住讻讬谉 讛讬讬谞讜 讗驻讬' 讛讬讻讗 砖讬讜讚注 讛讟讘讞 诇讻讜讬谉 讚专讱 讞转讬讻讛 诇讬讟专讗 讗讜 讞"诇 讗驻"讛 砖专讬 诇讞转讜讱 讻讚专讻讜 讜讗讬谞讜 讞讜砖砖 讜讻"讻 讛诪"诪 讘砖诐 讛专砖讘"讗 讜讚讜拽讗 讟讘讞 讗讜诪谉 讗讘诇 讘讘讬转讜 砖讜拽诇 讘讬讚讜 诇砖注专 讻诪讛 爪专讬讱 讜讻"讻 讛讟讜专 诇讛讚讬讗 转讜 诪住讬拽 讗专"讬 讗"砖 讗住讜专 诇砖拽讜诇 讘砖专 讘诪讬诐 驻讬' 砖注砖讜讬讬谉 讘讜 砖谞转讜转 讜住讬诪谞讬' 讘讻诇讬 讜讻谉 专讜讗讬谉 讻诪讛 注讜诇讬谉 讛诪讬诐 讘砖讘讬诇 诇讬讟专讗 讘砖专 讜讻' 讛讟讜专 讜讝"诇 讻转讘 讛专砖讘"讗 诇讻讗讜专讛 谞专讗讛 讚讻诇 讝讛 诇讗 讗讬讬专讬 讗诇讗 讘诇讜拽讞 诪谉 讛讟讘讞 讗讜 讘砖谞讬 砖讜转驻讬谉 砖讞讜诇拽讬谉 讘讬谞讬讛谉 讗讘诇 诇砖拽讜诇 讘讘讬转讜 诇讬讚注 诇讘砖诇 诪讜转专 讜诪讬讛讜 讙讘讬 诪讚讬讚转 拽诪讞 诪砖诪注 讚讗驻讬诇讜 讘讘讬转讜 谞诪讬 讗住讜专 注"讻 讜讘讞讬讚讜砖讬 诪专讚讻讬 讻转讘 砖讬讻讜诇 诇砖拽讜诇 讘讘讬转讜 讜讛讘讬讗 讛讬专讜砖诇诪讬 砖讛转讬' 诪"诪 讻专讗讛 诇驻讬 讛讙诪' 讚讬讚谉 砖讗讜住专 诪讚讬讚转 拽诪讞 讗驻讬' 讘讘讬转讜 讛"讻 讗住讜专 讻讛"讙 转讜 诪住拽讬谞谉 讗"专 讞住讚讗 讗住讜专 诇注砖讜转 讘讬转 讬讚 讘讘砖专 驻讬' 谞拽讘 诇讗讞讜讝 讘讜 讜讗诪专 专讘讬谞讗 讘讬讚 砖驻讬专 讚诪讬 驻讬' 砖讗讬谞讜 讗住讜专 讗诇讗 讘住讻讬谉 诇驻讬 砖讛讜讗 讚专讱 讞讜诇 讻砖诪讜讻专 讘砖专 注讜砖讛 讘讜 讛讟讘讞 讘讬转 讬讚 诇讛讜诇讬讻讜 讛诇讜拽讞 诇讘讬转讜 讗专"讛 讜谞讜转专 诇注砖讜转 住讬诪谉 讘讘砖专 讻讬 讛讗 讚专讘讛 诪讞转讱 诇讛 讗转诇转 拽专谞转讗:





讬讚 讚讜讚

诇讬诪讗 转谞谉 住转诪讗 讚诇讗 讻专状砖. 转讜诇讚转 讬爪讞拽:


讞诇讜拽 讛讬壮 专状砖 讘讘注诇讬 讞讬讬诐 砖诪转讜 讛讘状讬 讘住讬诪谉 砖讬状讞 讻转讘 讘讞讚 转专讜爪讗 讚讛专讗状砖 住状诇 讻诪状讚 诪讜讚讛 专状砖 讘讘注诇讬 讞讬讬诐 砖诪转讜 讜讝讛 注砖专讬诐 砖谞讛 谞砖讗诇转讬 讗讬讱 讗驻砖专 诇讜诪专 讻谉 讚讛讗 讛专讗状砖 讻转讘 讘住讜讙讬讬谉 转专讙诪讛 讝注讬专讗 讘讘讛诪转 拽讚砖讬诐 讜讘诪住讜讻谞转 讜讚"讛 讜转讬专抓 讝讛 讛讜讗 讚讜拽讗 诇诪"讚 讞讜诇拽 讛讬壮 专状砖 讘讘注诇讬 讞讬讬诐 砖诪转讜 讜讻诪讘讜讗专 讜讜讻谉 讻转讘 讘讛讙讛讜转 讛专讗状砖 讗讘诇 讘专讬讗讛 讗住讜专讛 讜讘讗诪转 拽讜砖讬讗 讗诇讬诪转讗 讜诇讻讗讜专讛 注诇讛 讘讚注转讬 诇讜诪专 讚讛专讗状砖 讛注转讬拽 讘诪住讜讻谞转 讜讚讘专讬 讛讻诇 讻诪"砖 讛专"谉 讜讘注诇 讛诪讗讜专 讚诪拽爪转 谞讜住讞讬 讻谉 讛讜讗 讜驻讬壮 讘注诇 讛诪讗讜专 讜讛专"谉 诇驻讬 讙讬专住讗 讝讜 讚讘诪住讜讻谞转 讗驻讬诇讜 诇专讘讬 讬讛讜讚讛 诪讜讚讛 讜诪注转讛 讬状诇 讚诇讛讻讬 讗讜拽诪讬讛 讘诪住讜讻谞转 讻讚讬 讚诪砖谞转讬谞讜 讗转讬讗 讻讻状注 讗诇讗 砖讘讝讛 诇讗 讛讜谞讞 诇谞讜 讞讚讗 砖讛专讗状砖 驻住拽 讻专状砖 讘诪讜拽爪讛 诇注谞讬谉 讬状讟 讜讗"讻 诪讛 诇讜 爪讜专讱 讘讝讛 讗诐 讛诪砖谞讛 讗转讬讗 讻专讘讬 讬讛讜讚讗 讗讜 诇讗讜 讜注讜讚 砖讛专讬 讘注诇 讛诪讗讜专 讜讛专状谉 驻讬专砖讜 诇驻讬 讙讬专住讗 讝讜 讚讘讛诪讛 讘专讬讗讛 讗住讜专讛 讗祝 诇专状砖. 讜讗状讻 讛讚专讛 拽讜砖讬讜转 讛讘状讬 诇讚讜讻转讬讛 诇诪讛 讘谞砖讞讟讛 诪讜转专转 讜诇驻讬讻讱 谞专讗讛 诇讜诪专 讚讛专讗状砖 讛注转讬拽 讚讘专讬诐 讗诇讜 诪讚讘专讬 讛专讬状祝 讻讬 讻谉 讚专讻讜 讘讻诪讛 诪拽讜诪讜转 诇讛注转讬拽 讚讘专讬 专讬状祝 讗注状驻 砖讗讬谉 讚注转讜 讻谉 讻诪状砖 讘注诇讬 讛讻诇诇讬诐 讜讛专讬祝 讛注转讬拽诐 诪砖讜诐 讚住讘专 讻专讘讬 讬讛讜讚讗 讗讘诇 讗讬谉 讛讻专注 讻讬讜谉 砖驻住拽 讻专状砖 讗讬讱 住状诇 讘讘状讞 砖诪转讜 讗诪谞诐 讻讬讜谉 讚讻讘专 讙讬诇讛 讚注转讜 讘诪拽讜诐 讗讞专 讙讘讬 讘讛诪讛 砖谞砖讞讟讜 诇讞讜诇讛 爪专讬讻讬谉 诇讜诪专 讚驻住拽 讻诪状讚 诪讜讚讛 专状砖 讘讘状讞 讻爪状诇 讘讚讘专讬 诪专状谉 讗注状驻 砖讛讜讗 讚讜讞拽 讻讬 讘讗诪转 讘诇讗状讛 拽砖讛 讘讚讘专讬 讛专讗状砖 砖讛注转讬拽 讜讚讘专讬 讛讻诇 砖诇讻讗讜专壮 讗讬谉 诇讜 诪拽讜诐 讗诇讗 诇诪讗谉 讚驻住拽 讻专讘讬 讬讛讜讚讗 讜注讬讬谉 讘住驻专 转驻讗专转 砖诪讜讗诇 住讜祝 诪住讻转 砖讘转 讜砖讜讘 谞讚驻住 住驻专 讬爪讞拽 讬专谞谉 讜专讗讬转讬 诇讜 讘讚祝 诪状讗 砖注诪讚 注诇 讚讘专讬 讛讘状讬 注"砖. 讜砖讜讘 讘讗 诇讬讚讬 诪专讻讘转 讛诪砖谞讛 诇诪讛专"讗 讗诇驻讗谞讚专讬 讜讘讚祝 驻"讘 讛注转讬拽 砖讬讟转 讛诪讗讬专讬 讜谞专讗讛 诪讚讘专讬讜 讚诪讗讬 讚拽讗诪专 讜讚讘专讬 讛讻诇 讛讬讬谞讜 讘讬谉 诇诪状讚 讞诇讜拽 讛讬壮 专状砖 讘讘状讞 砖诪转讜 讘讬谉 诇诪状讚 诪讜讚讛. 诪讬讛讜 诇诪状讚 诪讜讚讛 诇讗 诪讜拽讬 讘诪住讜讻谞转 讗诪谞诐 讘讚讘专讬 讛专讗状砖 拽砖讛 诇驻专砖 讻谉 讻诪讜 砖讬专讗讛 讛诪注讬讬谉:


专砖讬壮 讜注诇 讛讞诇讛 砖谞讟诪讗转. 诪讙讬诇转 住驻专 注砖讬谉 讚祝 讻"讘 注状讘:


专砖讬' 讗诇讗 讟注诪讗 讚拽讚讬砖讬 讘转诪讬' 讻诇诇讬 砖诪讜讗诇 砖讘转诪讬诐 讚注讬诐 讚祝 讘壮 注状讙 转讜诇讚转 讬爪讞拽:


转讜住壮 讚状讛 讜注诇 讛讞诇讛. 诪谞讞转 讘讬讻讜专讬诐:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

